รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 21 กันยายน 2564
วันอังคารที่ 21 กันยายน 2564
สรุปข่าวการประชุมคณะรัฐมนตรี 21 กันยายน 2564
วันนี้ (21 กันยายน 2564)  เวลา 09.00 น. พลเอก ประยุทธ์  จันทร์โอชา นายกรัฐมนตรี   เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (21 กันยายน 2564) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างกฎกระทรวงคุ้มครองแรงงานในงานประมง พ.ศ. ....
2.  เรื่อง  ร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดตรัง (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดตรัง พ.ศ. 2558)
3.  เรื่อง  ร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดสระแก้ว พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดสระแก้ว
พ.ศ. 2558)
4.  เรื่อง  ร่างพระราชบัญญัติป้องกันและปราบปรามการฟอกเงิน (ฉบับที่..) พ.ศ. ....
5.  เรื่อง  ร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการยกเว้นรัษฎากร (การยกเว้นภาษีเงินได้สําหรับค่าตอบแทนเจ้าหน้าที่ที่   ปฏิบัติงานในการเฝ้าระวัง สอบสวน ป้องกัน ควบคุม และรักษาผู้ป่วยโรคติดเชื้อไวรัสโรโรนา 2019)
6.  เรื่อง  ร่างกฎกระทรวงกําหนดกรณีการจัดซื้อจัดจ้างพัสดุโดยวิธีเฉพาะเจาะจง (ฉบับที่ ..) พ.ศ. ....
7.  เรื่อง  ร่างกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การต่ออายุใบอนุญาต การขอรับใบแทนใบอนุญาต และการออกใบแทน    ใบอนุญาตในการประกอบโรคศิลปะ พ.ศ. ....
8.  เรื่อง  ร่างกฎกระทรวงกําหนดอัตราเงินสมทบกองทุนประกันสังคม (ฉบับที่ ..) พ.ศ. ....
เศรษฐกิจ – สังคม
9.  เรื่อง  ขอปรับปรุงหลักเกณฑ์โครงการสินเชื่อเพื่อยกระดับเศรษฐกิจชุมชน (Local Economy Loan) ภายใต้มาตรการพิเศษเพื่อขับเคลื่อน SMEs สู่ยุค 4.0    (มาตรการด้านการเงิน)
10.  เรื่อง  ขอผ่อนผันการใช้ประโยชน์พื้นที่ลุ่มน้ําชั้นที่ 1 เอ และ 1 บี เพื่อทําเหมืองแร่ของ บริษัท ทีพีไอ โพลีน จํากัด (มหาชน) ที่จังหวัดสระบุรี
11.  เรื่อง  ผลการประชุมคณะกรรมการประสานงานและสนับสนุนงานโครงการหลวง (กปส.) ครั้งที่ 1/2564
12.  เรื่อง  ภาวะสังคมไทยไตรมาสสอง ปี 2564
13.  เรื่อง  สรุปผลการประชุมเพื่อสรุปผลและถอดบทเรียน (After Action Review: ARR) การป้องกันและแก้ไขปัญหาไฟป่า หมอกควัน และฝุ่นละออง ปี 2564
14.  เรื่อง  รายงานประจําปี 2563 ของกองทุนการออมแห่งชาติ
15.  เรื่อง  รายงานสรุปผลการพิจารณาต่อข้อเสนอแนะมาตรการหรือแนวทางในการส่งเสริม และคุ้มครองสิทธิมนุษยชน รวมทั้งการแก้ไขปรับปรุงกฎหมาย กฎ ระเบียบ หรือคําสั่งกรณีการแก้ไขปรับปรุงประมวลกฎหมายอาญาและกฎหมายอื่นที่เกี่ยวข้องกับการยุติการตั้งครรภ์เพื่อให้สอดคล้องกับหลักสิทธิมนุษยชน
16.  เรื่อง  กรอบและงบลงทุนของรัฐวิสาหกิจประจําปีงบประมาณ 2565
17.  เรื่อง ขอทบทวนมติคณะรัฐมนตรีเมื่อวันที่ 8 ธันวาคม 2513 เรื่อง การแก้ไขปัญหาขาดแคลนแพทย์
18.  เรื่อง  ร่างประมวลจริยธรมของข้าราชการการเมือง พ.ศ. ....
19.  เรื่อง  ขออนุมัติขยายระยะเวลาการเบิกจ่ายเงินกู้เพื่อฟื้นฟูเศรษฐกิจและพัฒนาโครงสร้างพื้นฐาน (Development Policy Loan : เงินกู้ DPL) สําหรับโครงการจัดทําระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai)
20.  เรื่อง  ขอรับการสนับสนุนงบประมาณรายจ่ายประจําปีงบประมาณ พ.ศ. 2564 งบกลางรายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโคโรนา 2019 สําหรับการปฏิบัติของศูนย์ปฏิบัติการแก้ไขสถานการณ์ฉุกเฉินด้านความมั่นคง สํานักงานตํารวจแห่งชาติ                    ระหว่างวันที่ 1 กุมภาพันธ์ ถึงวันที่ 31 พฤษภาคม 2564 รวม 120 วัน (ห้วงที่ 5 - 6)
21.  เรื่อง  นโยบายและแนวทางการขับเคลื่อนการบริหารจัดการทุนพัฒนากําลังคนการอุดมศึกษาเพื่อพัฒนาประเทศ
22.  เรื่อง  รายงานสถานการณ์การส่งออกของไทย เดือนกรกฎาคม 2564
23.  เรื่อง  ขอรับการสนับสนุนงบประมาณรายจ่ายประจําปีงบประมาณ พ.ศ. 2564 งบกลางรายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโคโรนา 2019 สําหรับการปฏิบัติของศูนย์ปฏิบัติการแก้ไขสถานการณ์ฉุกเฉินด้านความมั่นคง สํานักงานตํารวจแห่งชาติ ระหว่างวันที่ 1 มิถุนายน ถึงวันที่ 30 กันยายน 2564 รวม 122 วัน (ห้วงที่ 7 - 8)
24.  เรื่อง  ขอรับการสนับสนุนงบประมาณเพื่อเป็นค่าใช้จ่ายในการแก้ปัญหาการแพร่ระบาดของโรคติดเชื้อไวรัสโคโรนา 2019 (COVID - 19)
25.  เรื่อง  ขอรับการสนับสนุนงบประมาณเพิ่มเติม เพื่อเป็นค่าใช้จ่ายในการแก้ปัญหาการแพร่ระบาดของโรคติดเชื้อไวรัสโคโรนา 2019 (COVID – 19) ระยะที่ 8
26.  เรื่อง  ขอรับการจัดสรรงบประมาณรายจ่ายประจําปีงบประมาณ พ.ศ. 2564 งบกลางรายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโคโรนา 2019 วงเงิน 197,983,630 บาท ของบริษัท ขนส่ง จํากัด
27.  เรื่อง  ขออนุมัติงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็น ประจําปีงบประมาณ พ.ศ. 2564 เพื่อดําเนินโครงการพัฒนาและ    เสริมสร้างความเข้มแข็งของเศรษฐกิจฐานราก ครั้งที่ 5 ตามมติคณะรัฐมนตรีเมื่อวันที่ 14 กันยายน 2564
28.  เรื่อง  ขอรับการจัดสรรงบประมาณรายจ่ายประจําปีงบประมาณ พ.ศ. 2564 งบกลางรายการเงินสํารองจ่ายเพื่อกรณีฉุกเฉินหรือจําเป็น เพื่อนํามาใช้ในการเยียวยาการแก้ไขปัญหาการขาดแคลนตู้สินค้าของการท่าเรือแห่งประเทศไทย
29.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ ในคราวประชุมครั้งที่ 34/2564
30.  เรื่อง  ขอรับจัดสรรงบประมาณรายจ่ายประจําปีงบประมาณ พ.ศ. 2564 งบกลางรายการเงินสํารองจ่ายเพื่อกรณีฉุกเฉินหรือจําเป็น (คณะกรรมการประชารัฐสวัสดิการเพื่อเศรษฐกิจฐานรากและสังคม กระทรวงการคลัง)
31.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ ภายใต้พระราชกําหนดฯ เพิ่มเติม พ.ศ. 2564 ในคราวประชุมครั้งที่ 8/2564
32.  เรื่อง  ขอรับจัดสรรงบประมาณรายจ่ายประจําปีงบประมาณ พ.ศ. 2564 งบกลางรายการเงินสํารองจ่ายเพื่อกรณีฉุกเฉินหรือจําเป็นของกองทุนการออมแห่งชาติ
ต่างประเทศ
33.  เรื่อง  ขอความเห็นชอบมอบบ้านไทยในโครงการร่วมงาน The International Horticultural Exhibition 2019 (Beijing Expo 2019) ณ สาธารณรัฐประชาชนจีน ให้กับสาธารณรัฐประชาชนจีน
34.  เรื่อง  การเป็นเจ้าภาพจัดการประชุมรัฐมนตรีศึกษาเอเชีย-ยุโรป ครั้งที่ 8 และการประชุมที่เกี่ยวข้อง
35.  เรื่อง  สรุปผลการเข้าร่วมประชุมระดับรัฐมนตรี หัวข้อ Adaptation and Resilience ในห้วงการประชุม Leaders Summit on Climate ผ่านสี่ออิเล็กทรอนิกส์   ระหว่างวันที่ 22-23 เมษายน 2564
36.  เรื่อง  ร่างปฏิญญาและมาตรการเพื่อส่งเสริมการมีผลใช้บังคับของสนธิสัญญาว่าด้วยการห้ามทดลองนิวเคลียร์โดยสมบูรณ์ (ปฏิญญาครบรอบ 25 ปี)
37.  เรื่อง  ปฏิญญาอาเซียนว่าด้วยการส่งเสริมความสามารถในการปรับตัวของราชการพลเรือนภายใต้ความท้าทายใหม่
38.  เรื่อง  ท่าทีไทยสําหรับการประชุมคณะทํางานร่วมระหว่างไทยกับคณะกรรมาธิการเศรษฐกิจยูเรเซีย ครั้งที่ 2
39.  เรื่อง  การขอความเห็นชอบต่อร่างแถลงการณ์การประชุมรัฐมนตรีเอเปคด้านสตรีและเศรษฐกิจ ประจําปี พ.ศ. 2564 (Ministerial WEF Statement 2021)
แต่งตั้ง
40.  เรื่อง  การแก้ไขเพิ่มเติมคําสั่งมอบหมายให้รองนายกรัฐมนตรี และรัฐมนตรีประจําสํานักนายกรัฐมนตรี ปฏิบัติหน้าที่ประธานกรรมการ รองประธานกรรมการ และ     กรรมการในคณะกรรมการต่าง ๆ ตามกฎหมาย และระเบียบสํานักนายกรัฐมนตรี
41.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงศึกษาธิการ)
42.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (สํานักนายกรัฐมนตรี)
43.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (สํานักนายกรัฐมนตรี)
44.  เรื่อง  ขอความเห็นชอบการแต่งตั้งผู้อํานวยการองค์การขนส่งมวลชนกรุงเทพ
45.  เรื่อง  การแต่งตั้งกรรมการกํากับกิจการพลังงาน
46.  เรื่อง  การแต่งตั้งกรรมการผู้ทรงคุณวุฒิในคณะกรรมการการจัดการเรื่องราวร้องทุกข์
47.  เรื่อง  การแต่งตั้งข้าราชการให้ดํารงตําแหน่งประเภทบริหาร ระดับสูง ในกระทรวงวัฒนธรรม
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างกฎกระทรวงคุ้มครองแรงงานในงานประมง พ.ศ. ....
คณะรัฐมนตรีมีมติอนุมัติหลักการร่างกฎกระทรวงคุ้มครองแรงงานในงานประมง พ.ศ. .... ตามที่กระทรวงแรงงาน (รง.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของสํานักงานตํารวจแห่งชาติไปประกอบการพิจารณาด้วย แล้วดําเนินการต่อไปได้
ทั้งนี้ รง. เสนอว่า ได้มีกฎกระทรวงคุ้มครองแรงงานในงานประมงทะเล พ.ศ. 2557 และกฎกระทรวงคุ้มครองแรงงานในงานประมงทะเล (ฉบับที่ 2) พ.ศ. 2561 ซึ่งออกโดยอาศัยอํานาจตามความในมาตรา 22 แห่งพระราชบัญญัติคุ้มครองแรงงาน พ.ศ. 2541 ได้กําหนดมาตรฐานขั้นต่ําในการคุ้มครองแรงงานประมงทะเล ซึ่งมีบทบัญญัติบางประการไม่สอดคล้องกับสภาพการจ้างงานและสภาพการทํางานในเรือประมงทะเล ประกอบกับได้มีพระราชบัญญัติคุ้มครองแรงงานในงานประมง พ.ศ. 2562 ประกาศใช้บังคับ เพื่อยกมาตรฐานการคุ้มครองแรงงานในภาคประมงให้เป็นมาตรฐานสากล อันเป็นการป้องกันและแก้ไขปัญหาการใช้แรงงานประมงที่ผิดกฎหมายและการค้ามนุษย์ด้านแรงงาน ซึ่งเป็นนโยบายสําคัญและเร่งด่วนของรัฐบาล ดังนั้น รง. เห็นสมควรปรับปรุงกฎกระทรวงทั้ง 2 ฉบับดังกล่าว จึงได้ยกร่างกฎกระทรวงคุ้มครองแรงงานในงานประมง พ.ศ. .... เพื่อกําหนดมาตรฐานการคุ้มครองแรงงานในงานประมงให้สอดคล้องกับสถานการณ์ปัจจุบันเพื่อให้นายจ้างนําไปปฏิบัติต่อไป
สาระสําคัญของร่างกฎกระทรวง
ปรับปรุงกฎกระทรวงคุ้มครองแรงงานในงานประมงทะเล พ.ศ. 2557 และที่แก้ไขเพิ่มเติม ดังนี้
1. กําหนดนิยามคําว่า “งานประมง” “เรือประมง” “นายจ้าง” “ทะเล” “ค่าจ้าง” “คนประจําเรือ” และ “การทําการประมงนอกน่านน้ําไทย”
2. กําหนดห้ามนายจ้างจ้างลูกจ้างที่มีอายุต่ํากว่าสิบแปดปีทํางานในเรือประมง และกําหนดให้นายจ้างดําเนินการจัดให้ลูกจ้างมีเวลาพัก จัดทําสัญญาจ้าง นําลูกจ้างซึ่งเป็นคนประจําเรือกลับเข้ามาในราชอาณาจักร และจัดทําทะเบียนลูกจ้าง จัดทําเอกสารเกี่ยวกับการจ่ายค่าจ้างและค่าทํางานในวันหยุด
3. กําหนดให้ยื่นคําร้องว่านายจ้างไม่ปฏิบัติตามกฎกระทรวง
4. กําหนดให้มีการจ่ายค่าจ้างและค่าทํางานในวันหยุด กําหนดให้จ่ายค่าจ้างแก่ลูกจ้างเป็นค่าจ้างรายเดือน และจ่ายค่าจ้าง ค่าทํางานในวันหยุดให้แก่ลูกจ้างผ่านบัญชีธนาคารของลูกจ้าง
5. กําหนดให้ลูกจ้างมีวันหยุดประจําปี มีสิทธิลาป่วย และให้นายจ้างจ่ายเงินให้แก่ลูกจ้างที่ตกค้างอยู่ในต่างประเทศเนื่องจากการทํางาน
6. กําหนดให้นายจ้างจัดให้มีอาหาร น้ําดื่มที่มีคุณภาพถูกสุขลักษณะในปริมาณที่เพียงพอ อุปกรณ์หรือระบบการสื่อสารผ่านดาวเทียม และให้ความรู้แก่ลูกจ้างเกี่ยวกับสภาพการทํางาน การใช้เครื่องมือ สุขภาพอนามัย สภาพความเป็นอยู่บนเรือ และอุปกรณ์ความปลอดภัยบนเรือก่อนการทํางาน
7. หากนายจ้างได้จัดทําสัญญาจ้าง ทะเบียนลูกจ้างในงานประมงทะเลตามกฎกระทรวงคุ้มครองแรงงานในงานประมงทะเล พ.ศ. 2557 และที่แก้ไขเพิ่มเติมโดยกฎกระทรวงคุ้มครองแรงงานในงานประมงทะเล (ฉบับที่ 2) พ.ศ. 2561 ให้ถือว่านายจ้างได้จัดทําสัญญาจ้างและทะเบียนลูกจ้างตามกฎกระทรวงนี้แล้ว
2. เรื่อง ร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดตรัง (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดตรัง พ.ศ. 2558)
คณะรัฐมนตรีมีมติเห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดตรัง (ฉบับที่ ..) พ.ศ. .... ตามที่กระทรวงมหาดไทยเสนอ และให้รับความเห็นของกระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม กระทรวงอุตสาหกรรม และแก้ไขบทอาศัยอํานาจในร่างประกาศตามความเห็นของสํานักงานคณะกรรมการกฤษฎีกา แล้วดําเนินการต่อไปได้
สาระสําคัญของร่างประกาศ
แก้ไขเพิ่มเติมข้อกําหนดการใช้ประโยชน์ที่ดินตามกฎกระทรวงให้ใช้บังคับผังเมืองรวมจังหวัดตรัง พ.ศ. 2558 ดังนี้
1. เปลี่ยนแปลงการใช้ประโยชน์ที่ดินประเภทอุตสาหกรรมและคลังสินค้า และที่ดินประเภทที่โล่งเพื่อนันทนาการและการรักษาคุณภาพสิ่งแวดล้อมบางส่วนให้เป็นที่ดินประเภทชนบทและเกษตรกรรม
2. เพิ่มเติมข้อกําหนดการใช้ประโยชน์ที่ดินในที่ดินประเภทชุมชน ที่ดินประเภทชนบทและเกษตรกรรม และที่ดินประเภทอนุรักษ์ชนบทและเกษตรกรรม โดยกําหนดเงื่อนไขเพิ่มเติมให้สามารถดําเนินการประกอบกิจการโรงแรมได้เฉพาะโรงแรมประเภท 1 (โรงแรมเฉพาะห้องพัก) และโรงแรมประเภท 2 (โรงแรมห้องพักและห้องอาคาร) ในบริเวณหมายเลข 4.1 (ที่ดินประเภทอนุรักษ์ชนบทและเกษตรกรรม)
3. เพิ่มเติมข้อกําหนดการใช้ประโยชน์ที่ดินให้โรงงานที่ได้รับอนุญาตให้ประกอบกิจการอยู่ก่อนวันที่กฎกระทรวงนี้มีผลใช้บังคับและยังประกอบกิจการอยู่สามารถขยายพื้นที่โรงงานได้ตามหลักเกณฑ์และเงื่อนไขที่กําหนด
4. กําหนดบัญชีท้ายกฎกระทรวงฯ พ.ศ. 2558 ขึ้นใหม่เพื่อให้เหมาะสมกับสภาพการณ์ในปัจจุบัน
3. เรื่อง ร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดสระแก้ว พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดสระแก้ว พ.ศ. 2558)
คณะรัฐมนตรีมีมติเห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดสระแก้ว พ.ศ. .... ตามที่กระทรวงมหาดไทย (มท.) เสนอ แล้วดําเนินการต่อไปได้ และให้ มท. รับความเห็นของกระทรวงเกษตรและสหกรณ์ กระทรวงคมนาคม กระทรวงทรัพยากรธรรมชาติและสิ่งแวดล้อม กระทรวงอุตสาหกรรม และสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
สาระสําคัญของร่างประกาศ
แก้ไขเพิ่มเติมข้อกําหนดการใช้ประโยชน์ที่ดินตามกฎกระทรวงให้ใช้บังคับผังเมืองรวมจังหวัดสระแก้ว พ.ศ. 2558 โดยแก้ไขการใช้ประโยชน์ที่ดินประเภทชนบทและเกษตรกรรม (สีเขียว) ให้โรงงานที่ได้รับอนุญาตประกอบกิจการอยู่ก่อนวันที่กฎกระทรวงฯ มีผลใช้บังคับและยังประกอบกิจการอยู่ สามารถขยายพื้นที่โรงงานได้ หากมีเงื่อนไขเป็นไปตามที่กําหนด ทั้งนี้ การขยายพื้นที่โรงงานจะต้องไม่เกินหนึ่งเท่าของพื้นที่โรงงานที่ใช้ในการผลิตเดิม เพื่อให้สอดคล้องกับการพัฒนาเขตเศรษฐกิจในจังหวัดสระแก้ว
4. เรื่อง ร่างพระราชบัญญัติป้องกันและปราบปรามการฟอกเงิน (ฉบับที่..) พ.ศ. ....
คณะรัฐมนตรีมีมติอนุมัติหลักการร่างพระราชบัญญัติป้องกันและปราบปรามการฟอกเงิน (ฉบับที่ ..) พ.ศ. .... ตามที่สํานักงานป้องกันและปราบปรามการฟอกเงิน (สํานักงาน ปปง.) เสนอและให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของกระทรวงยุติธรรมไปประกอบการพิจารณาด้วย แล้วส่งให้คณะกรรมการประสานงานสภาผู้แทนราษฎรพิจารณา ก่อนเสนอสภาผู้แทนราษฎรต่อไป
สํานักงาน ปปง. เสนอว่า
1. รายงานผลการประเมินการปฏิบัติตามมาตรฐานสากลของประเทศไทยด้านมาตรการป้องกันและปราบปรามการฟอกเงิน และการต่อต้านการสนับสนุนทางการเงินแก่การก่อการร้าย พ.ศ. 2560 พบว่า ประเทศไทยยังมีข้อบกพร่องเรื่องการกําหนดความผิดมูลฐานฟอกเงินไม่ครอบคลุมความผิด 21 ประเภท ตามที่คณะทํางานเฉพาะกิจเพื่อดําเนินมาตรการทางการเงิน (The Financial Action Task Force - FATF) กําหนด ซึ่งยังขาดการกําหนดให้การลักลอบนําพาคนเข้าเมืองเป็นความผิดมูลฐาน นอกจากนี้ FATF ได้กําหนดให้แต่ละประเทศต้องกําหนดให้มีความผิดฐานฟอกเงินตามอนุสัญญาสหประชาชาติเพื่อต่อต้านอาชญากรรมข้ามชาติที่จัดตั้งในลักษณะองค์กร (United Nations Convention against Transnational Organized Crime - UNTOC) และต้องกําหนดให้ความผิดร้ายแรงทุกประเภทเป็นความผิดฐานฟอกเงิน โดยมีเจตนาเพื่อกําหนดความผิดมูลฐานให้ครอบคลุมและมีขอบเขตกว้างที่สุด ประกอบกับมาตรฐานสากลด้านการต่อต้านการฟอกเงินและการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทําลายล้างสูง (INTERNATIONAL STANDARDS ON COMBATING MONEY LAUNDERING AND THE FINANCING OF TERRORISM & PROLIFERATION) ตามข้อแนะนําของ FATF (THE FATF Recommendations) ได้กําหนดให้ความผิดเกี่ยวกับการลักลอบขนผู้โยกย้ายถิ่นฐานเป็นความผิดมูลฐานด้วย
2. โดยที่พระราชบัญญัติป้องกันและปราบปรามการฟอกเงิน พ.ศ. 2542 ซึ่งใช้บังคับในปัจจุบันยังมีบทบัญญัติบางประการที่ไม่สอดคล้องกับมาตรฐานสากลตามข้อแนะนําของ FATF ตามข้อ 1. ซึ่งส่งผลให้การประสานความร่วมมือระหว่างประเทศเกิดช่องว่างทางกฎหมาย และไม่สามารถปราบปรามการลักลอบขนผู้โยกย้ายถิ่นฐานได้อย่างมีประสิทธิภาพ ประกอบกับคณะรัฐมนตรีได้มีมติ (8 มิถุนายน 2564) มอบหมายให้สํานักงาน ปปง. เร่งดําเนินการยกร่างพระราชบัญญัติแก้ไขเพิ่มเติมพระราชบัญญัติป้องกันและปราบปรามการฟอกเงิน พ.ศ. 2562 ในส่วนของการกําหนดความผิดมูลฐานฟอกเงินที่เกี่ยวกับการลักลอบขนผู้โยกย้ายถิ่นฐานและนําเสนอคณะรัฐมนตรีโดยด่วนต่อไป จึงสมควรแก้ไขเพิ่มเติมพระราชบัญญัติป้องกันและปราบปรามการฟอกเงิน พ.ศ. 2542 เพื่อให้สอดคล้องกับมาตรฐานสากลตามข้อแนะนําของ FATF และเป็นไปตามมติคณะรัฐมนตรีดังกล่าว สํานักงาน ปปง. จึงได้ยกร่างพระราชบัญญัติป้องกันและปราบปรามการฟอกเงิน (ฉบับที่ ..) พ.ศ. .... ขึ้น โดยกําหนดให้ความผิดเกี่ยวกับการลักลอบขนผู้โยกย้ายถิ่นฐานตามกฎหมายว่าด้วยคนเข้าเมืองเป็นความผิดมูลฐานเพื่อให้การป้องกันและปราบปรามการฟอกเงินเหมาะสมกับสภาพการณ์ ก่อให้เกิดความเป็นธรรมและทําให้การบังคับใช้กฎหมาย มีประสิทธิภาพมากยิ่งขึ้น
3.คณะกรรมการ ปปง. ในการประชุมครั้งที่ 5/2564 เมื่อวันที่ 16 กรกฎาคม 2564 ได้มีมติเห็นชอบในหลักการของร่างพระราชบัญญัติป้องกันและปราบปรามการฟอกเงิน (ฉบับที่ ..) พ.ศ. .... และให้เสนอคณะรัฐมนตรีต่อไป
4. สํานักงาน ปปง. ได้จัดให้มีการรับฟังความคิดเห็นต่อร่างพระราชบัญญัติฯ ผ่านทางเว็บไซต์สํานักงาน ปปง. (www.amlo.go.th) จํานวน 1 ครั้ง ตั้งแต่วันที่ 17 มิถุนายน 2564 ถึงวันที่ 5 กรกฎาคม 2564 พร้อมนําผลการรับฟังความเห็นดังกล่าวมาประกอบการพิจารณาแล้ว ทั้งนี้ ได้จัดทําสรุปผลการรับฟังความคิดเห็นและรายงานการวิเคราะห์ผลกระทบที่อาจเกิดขึ้นจากกฎหมาย พร้อมทั้งเปิดเผยสรุปผลการรับฟังความคิดเห็นและรายงานการวิเคราะห์ผลกระทบที่อาจเกิดขึ้นจากกฎหมายผ่านทางเว็บไซต์ www.amlo.go.th ตามแนวทางของมติคณะรัฐมนตรี (19 พฤศจิกายน 2562) เรื่อง การดําเนินการเพื่อรองรับและขับเคลื่อนการปฏิบัติตามพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 เพื่อประกอบการพิจารณาของคณะรัฐมนตรีด้วยแล้ว โดยร่างพระราชบัญญัติฉบับนี้จะเกิดผลกระทบและประโยชน์ ดังนี้
4.1 ผลกระทบต่อเศรษฐกิจ การมีกฎหมายที่มีมาตรฐานสากลยอมรับย่อมส่งผลต่อภาพลักษณ์ที่ดีของประเทศไทย สร้างความเชื่อมั่นให้กับรัฐบาล ผู้ประกอบการและนักลงทุนจากต่างประเทศในการประกอบกิจการในประเทศไทย ซึ่งจะเป็นการสร้างงาน สร้างรายได้ และกระตุ้นเศรษฐกิจภาพรวมของประเทศ
4.2 ผลกระทบต่อสังคม
4.2.1 ผลกระทบต่อหน่วยงานของรัฐ จะทําให้หน่วยงานภาครัฐมีเครื่องมือทางกฎหมายในการป้องกันและปราบปรามอาชญากรรมที่มีประสิทธิภาพมากยิ่งขึ้น ได้รับการยอมรับจากประชาชน สามารถอํานวยความเป็นธรรมและสร้างสังคมที่มีความสงบสุข
4.2.2 ประชาชนและภาคเอกชน การมีกฎหมายในการป้องกันและปราบปรามอาชญากรรมที่มีประสิทธิภาพ ส่งผลดีต่อประชาชนและภาคเอกชนในภาพรวม การมีสังคมที่สงบสุขเนื่องจากอาชญากรรมที่ลดลง ย่อมทําให้ประชาชนรู้สึกปลอดภัย
สาระสําคัญของร่างพระราชบัญญัติ
แก้ไขเพิ่มเติมบทนิยามคําว่า “ความผิดมูลฐาน” โดยกําหนดให้ความผิดเกี่ยวกับการลักลอบ ขนผู้โยกย้ายถิ่นฐานตามกฎหมายว่าด้วยคนเข้าเมืองเป็นความผิดมูลฐาน
5. เรื่อง ร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการยกเว้นรัษฎากร (การยกเว้นภาษีเงินได้สําหรับค่าตอบแทนเจ้าหน้าที่ที่ปฏิบัติงานในการเฝ้าระวัง สอบสวน ป้องกัน ควบคุม และรักษาผู้ป่วยโรคติดเชื้อไวรัสโรโรนา 2019)
คณะรัฐมนตรีมีมติอนุมัติหลักการร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการยกเว้นรัษฎากร (การยกเว้นภาษีเงินได้สําหรับค่าตอบแทนเจ้าหน้าที่ที่ปฏิบัติงานในการเฝ้าระวัง สอบสวน ป้องกัน ควบคุม และรักษาผู้ป่วยโรคติดเชื้อไวรัสโรโรนา 2019) ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้
ทั้งนี้ ร่างกฎกระทรวงที่ กค. เสนอ เป็นการขยายระยะเวลาการยกเว้นภาษีเงินได้บุคคลธรรมดาสําหรับค่าตอบแทนเจ้าหน้าที่ที่ปฏิบัติงานในการเฝ้าระวัง สอบสวน ป้องกัน ควบคุม และรักษาผู้ป่วย COVID-19 ที่ได้รับจากกระทรวงสาธารณสุขออกไปอีก 1 ปีภาษี (สําหรับเงินได้พึงประเมินประจําปีภาษี 2564) เพื่อให้บุคลากร ที่ปฏิบัติงานเกี่ยวกับการระบาดของ COVID-19 ได้รับการบรรเทาภาระภาษีและมีขวัญกําลังใจในการปฏิบัติงานเพิ่มขึ้น
สาระสําคัญของร่างกฎกระทรวง
1. กําหนดให้เงินได้ดังต่อไปนี้ เป็นเงินได้พึงประเมินที่ได้รับยกเว้นไม่ต้องรวมคํานวณ เพื่อเสียภาษีเงินได้
1.1 ค่าตอบแทนเสี่ยงภัยในการเฝ้าระวัง สอบสวน ป้องกัน ควบคุม และรักษาผู้ป่วยโรคติดเชื้อไวรัสโคโรนา 2019 ซึ่งกระทรวงสาธารณสุข (สธ.) จ่ายให้แก่เจ้าหน้าที่ที่ปฏิบัติงานเกี่ยวกับการระบาดของโรคติดเชื้อไวรัสโคโรนา 2019 ตามที่ได้รับอนุญาตจาก กค.
1.2 ค่าตอบแทนในการให้คําปรึกษาด้านการแพทย์และสาธารณสุข เพื่อรับมือกับสถานการณ์การระบาดของโรคติดเชื้อไวรัสโคโรนา 2019 ซึ่ง สธ. จ่ายให้แก่เจ้าหน้าที่และบุคคลภายนอกที่ปฏิบัติงานเกี่ยวกับการระบาดของโรคติดเชื้อไวรัสโคโรนา 2019 ตามที่ได้รับอนุญาตจาก กค.
1.3 ค่าตอบแทนในการให้บริการฉีดวัคซีนโรคติดเชื้อไวรัสโคโรนา 2019 ซึ่ง สธ. จ่ายให้แก่เจ้าหน้าที่ที่ปฏิบัติงานให้บริการฉีดวัคซีนโรคติดเชื้อไวรัสโรโรนา 2019 นอกสถานพยาบาลตามที่ได้รับอนุญาตจาก กค.
2. กฎกระทรวงนี้ให้ใช้บังคับสําหรับเงินได้พึงประเมินประจําปีภาษี พ.ศ. 2564
6. เรื่อง ร่างกฎกระทรวงกําหนดกรณีการจัดซื้อจัดจ้างพัสดุโดยวิธีเฉพาะเจาะจง (ฉบับที่ ..) พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดกรณีการจัดซื้อจัดจ้างพัสดุโดยวิธีเฉพาะเจาะจง (ฉบับที่ ..) พ.ศ. .... ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน และให้ดําเนินการต่อไปได้
ทั้งนี้ ร่างกฎกระทรวงที่ กค. เสนอ เป็นการปรับปรุงกฎกระทรวงกําหนดกรณีการจัดซื้อจัดจ้างพัสดุโดยวิธีเฉพาะเจาะจง พ.ศ. 2561 โดยเพิ่มความการจัดซื้อจัดจ้างพัสดุที่เกี่ยวกับการจัดประชุมผู้นําเขตเศรษฐกิจเอเปคและการประชุมที่เกี่ยวข้องทุกระดับ รวมทั้งการเตรียมการ การประชาสัมพันธ์หรือการอื่นใดที่เกี่ยวข้อง ให้สามารถใช้วิธีเฉพาะเจาะจงได้ เพื่อให้การจัดงานดังกล่าวในช่วงที่ประเทศไทยเป็นเจ้าภาพการประชุมเอเปคในปี พ.ศ. 2565 เป็นไปด้วยความเรียบร้อย เหมาะสมกับการเป็นเจ้าภาพจัดการประชุม
สาระสําคัญของร่างกฎกระทรวง
กําหนดให้การจัดซื้อจัดจ้างพัสดุที่เกี่ยวกับการจัดประชุมผู้นําเขตเศรษฐกิจเอเปคและการประชุมที่เกี่ยวข้องทุกระดับ รวมทั้งการเตรียมการ การประชาสัมพันธ์หรือการอื่นใดที่เกี่ยวข้อง สําหรับการเป็นเจ้าภาพจัดการประชุมผู้นําเขตเศรษฐกิจเอเปคในปี พ.ศ. 2565 กระทําได้โดยวิธีเฉพาะเจาะจง
7. เรื่อง ร่างกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การต่ออายุใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะ พ.ศ. ....
คณะรัฐมนตรีมีมติอนุมัติหลักการร่างกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การต่ออายุใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะ พ.ศ. .... ตามที่กระทรวงสาธารณสุข (สธ.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อได้ และให้ สธ. รับความเห็นของสํานักงาน ก.พ.ร. ไปพิจารณาดําเนินการต่อไปด้วย
ทั้งนี้ สธ. เสนอว่า
1. ได้มีกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะ พ.ศ. 2547 และกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาต และการออกใบแทนใบอนุญาตใน การประกอบโรคศิลปะ (ฉบับที่ 2) พ.ศ. 2562 ซึ่งออกโดยอาศัยอํานาจตามความแห่งพระราชบัญญัติการประกอบโรคศิลปะ พ.ศ. 2542 โดยกฎกระทรวงทั้ง 2 ฉบับดังกล่าวไม่ได้กําหนดช่องทางในการยื่นคําขอหรือแจ้งในเรื่องต่าง ๆ ผ่านระบบอิเล็กทรอนิกส์ในอันที่จะเป็นการอํานวยความสะดวกแก่ประชาชนในการประกอบธุรกิจแบบครบวงจร (Doing Business Portal) ให้เป็นไปตามมติคณะรัฐมนตรีวันที่ 10 ตุลาคม 2560 ประกอบกับพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 กําหนดให้หน่วยงานของรัฐที่รับผิดชอบการบังคับใช้กฎหมายฉบับใดเป็นผู้รับผิดชอบการประเมินผลสัมฤทธิ์ของกฎหมายฉบับนั้น โดยให้กระทําอย่างน้อยทุก 5 ปี นับแต่วันที่กฎหมายฉบับนั้นมีผลใช้บังคับ
2. ดังนั้นเพื่อเป็นการอํานวยความสะดวกและลดภาระแก่ประชาชนในการติดต่อภาครัฐ สธ. จึงเห็นควรปรับปรุงกฎกระทรวงทั้ง 2 ฉบับ ตามข้อ 1. โดยรวมเป็นฉบับเดียวกัน เพื่อปรับปรุงเกี่ยวกับการขอขึ้นทะเบียนและรับใบอนุญาต การออกใบอนุญาต การต่ออายุใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะ รวมทั้งกําหนดให้การยื่นคําขอและการออกใบอนุญาตดําเนินการโดยวิธีการทางอิเล็กทรอนิกส์อันเป็นการอํานวยความสะดวกแก่ประชาชนในการประกอบธุรกิจแบบครบวงจร (Doing Business Portal) สธ. จึงได้ยกร่างกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การต่อใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะ พ.ศ. ....
3. ในคราวประชุมคณะกรรมการการประกอบโรคศิลปะ ครั้งที่ 1/2564 เมื่อวันที่ 18 มีนาคม 2564 ที่ประชุมได้มีมติเห็นชอบร่างกฎกระทรวงตามข้อ 2 และให้ปรับปรุงแก้ไขร่างกฎหมายตามความเห็นของที่ประชุม แล้วดําเนินการต่อไป ร่างกฎกระทรวงในเรื่องนี้ได้ดําเนินการรับฟังความคิดเห็น ทางเว็บไซต์กรมสนับสนุนบริการสุขภาพ (http://hss.moph.go.th) ด้วย
สาระสําคัญของร่างกฎกระทรวง
1. กําหนดความหมายของนิยามคําว่า “ผู้อํานวยการ” หมายความว่าผู้อํานวยการกองสถานพยาบาลและการประกอบโรคศิลปะ กรมสนับสนุนบริการสุขภาพ
2. กําหนดใบอนุญาตในการประกอบโรคศิลปะให้มีอายุห้าปีนับถัดจากวันสิ้นปีปฏิทินของปีที่ออกใบอนุญาตในการประกอบโรคศิลปะ
3. กําหนดให้คําขอขึ้นทะเบียนและรับใบอนุญาต ใบอนุญาต หนังสือรับรองการขึ้นทะเบียนคําขอต่ออายุใบอนุญาต คําขอรับใบแทนในอนุญาต ใบรับคําขอให้เป็นตามแบบที่อธิบดีกรมสนับสนุนบริการสุขภาพกําหนด โดยการยื่นคําขอ การแจ้ง และการออกใบอนุญาต รวมถึงการแจ้งคําสั่งผู้อํานวยการแก่ผู้ยื่นคําขอ ให้ดําเนินการโดยวิธีการทางอิเล็กทรอนิกส์เป็นหลัก โดยในระหว่างที่ยังไม่สามารถดําเนินการโดยวิธีการทางอิเล็กทรอนิกส์ได้ ให้ยื่นคําขอ ณ กรมสนับสนุนบริการสุขภาพ สธ. สํานักงานสาธารณสุขจังหวัดแห่งท้องที่ซึ่งตนมีภูมิลําเนาหรือสถานที่ หรือวิธีอื่นตามที่อธิบดีกรมสนับสนุนบริการสุขภาพกําหนด ในกรณียื่นคําขอ ณ สํานักงานสาธารณสุขจังหวัดแห่งท้องที่ซึ่งตนมีภูมิลําเนาให้นายแพทย์สาธารณสุขจังหวัดดําเนินการตรวจสอบคําขอขึ้นทะเบียนเป็นผู้ประกอบโรคศิลปะ หรือเอกสารหรือหลักฐานที่ยื่นมาพร้อมกับคําขอว่าถูกต้องครบถ้วนหรือไม่และให้ส่งคําขอไปยังผู้อํานวยการ
4. กําหนดให้ผู้ใดประสงค์จะขอขึ้นทะเบียนและรับใบอนุญาตเป็นผู้ประกอบโรคศิลปะหรือผู้ที่ได้รับอนุมัติให้ขึ้นทะเบียนและรับใบอนุญาตเป็นผู้ประกอบโรคศิลปะ และประสงค์จะขอหนังสือรับรองการขึ้นทะเบียน หรือประสงค์จะขอต่ออายุใบอนุญาต หรือใบอนุญาตสูญหาย หรือถูกทําลายในสาระสําคัญหรือประสงค์จะขอแก้ไขหรือเพิ่มเติมรายการในทะเบียนหรือใบอนุญาต ให้ยื่นคําขอพร้อมด้วยเอกสารและหลักฐานตามที่กําหนดในกฎกระทรวงนี้
5. กําหนดให้เมื่อผู้อํานวยการได้รับคําขอแล้วให้ตรวจสอบคําขอขึ้นทะเบียนเป็นผู้ประกอบโรคศิลปะหรือเอกสารหรือหลักฐานที่ยื่นมาพร้อมกับคําขอว่าถูกต้องครบถ้วนหรือไม่ หากคําขอไม่ถูกต้องหรือไม่ครบถ้วนให้แจ้งผู้ยื่นคําขอทราบทันที ถ้าเป็นกรณีที่สามารถแก้ไขเพิ่มเติมได้ในขณะนั้นให้แจ้งผู้ยื่นคําขอดําเนินการแก้ไขเพิ่มเติมหรือส่งข้อมูลเอกสารหรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดําเนินการได้ในขณะนั้นให้บันทึกความบกพร่องนั้นไว้และแจ้งให้ผู้ยื่นคําขอแก้ไขเพิ่มเติมให้ถูกต้องและครบถ้วนภายในสามสิบวันนับแต่วันที่ได้รับแจ้ง กรณีมีเหตุจําเป็น อาจขยายระยะเวลาออกไปได้อีกไม่เกินสามสิบวัน หากผู้ยื่นคําขอไม่แก้ไขเพิ่มเติมภายในระยะเวลาดังกล่าว ให้ถือว่าผู้ยื่นคําขอไม่ประสงค์จะดําเนินการต่อไปและให้ผู้อํานวยการจําหน่ายเรื่องออกจากสารบบ
6. กําหนดให้เมื่อผู้อํานวยการได้รับคําขอพร้อมด้วยเอกสารและหลักฐานที่ครบถ้วนถูกต้องแล้วให้เสนอคณะกรรมการวิชาชีพในแต่ละสาขาเพื่อพิจารณาอนุมัติหรือไม่อนุมัติให้ขึ้นทะเบียนและรับใบอนุญาตเป็น ผู้ประกอบโรคศิลปะ เมื่อคณะกรรมการวิชาชีพในแต่ละสาขามีคําสั่งอนุมัติให้ขึ้นทะเบียนและรับใบอนุญาตเป็นผู้ประกอบโรคศิลปะ ให้ผู้อํานวยการแจ้งให้ผู้ยื่นคําขอทราบและให้ชําระค่าธรรมเนียมการขึ้นทะเบียนภายในสามสิบวันนับแต่วันที่ได้รับหนังสือแจ้ง เมื่อได้ชําระค่าธรรมเนียมแล้วให้ผู้อํานวยการดําเนินการขึ้นทะเบียนและออกใบอนุญาตให้ตามสาขาและประเภทของใบอนุญาตให้กับผู้ประกอบโรคศิลปะ หากผู้ยื่นคําขอไม่ชําระค่าธรรมเนียมภายในระยะเวลาห้าปีนับแต่วันที่คณะกรรมการวิชาชีพมีคําสั่งอนุมัติให้ขึ้นทะเบียนให้ถือว่าผู้ยื่นคําขอไม่ประสงค์จะขอขึ้นทะเบียนและรับใบอนุญาตให้เป็นผู้ประกอบโรคศิลปะ และให้ผู้อํานวยการจําหน่ายเรื่องออกจากสารบบ ในกรณีที่คณะกรรมการวิชาชีพในแต่ละสาขามีคําสั่งไม่อนุมัติให้ขึ้นทะเบียนและรับใบอนุญาตเป็นผู้ประกอบโรคศิลปะ ให้ผู้อํานวยการแจ้งคําสั่งให้ผู้ยื่นคําขอทราบพร้อมด้วยเหตุผลและสิทธิอุทธรณ์ภายในสามสิบวันนับแต่วันที่มีคําสั่งไม่อนุมัติ
7. กําหนดให้ผู้ประกอบโรคศิลปะแต่ละสาขาและประเภทให้มีบัตรประจําตัวเพื่อใช้แสดงตนแบบบัตรประจําตัวและการขอมีบัตรให้เป็นไปตามหลักเกณฑ์ วิธีการ และเงื่อนไขที่รัฐมนตรีประกาศกําหนด
8. กรณีการขอหนังสือรับรองการขึ้นทะเบียนเมื่อผู้อํานวยการได้รับคําขอเอกสารและหลักฐานถูกต้องครบถ้วนแล้ว ให้พิจารณาออกหนังสือรับรองการขึ้นทะเบียนให้แก่ผู้ยื่นคําขอ โดยหนังสือรับรองการขึ้นทะเบียนให้มีอายุหนึ่งร้อยแปดสิบวัน นับแต่วันออกหนังสือรับรองการขึ้นทะเบียน
9. กรณีการขอต่ออายุใบอนุญาตเป็นผู้ประกอบโรคศิลปะ โดยคณะกรรมการวิชาชีพในแต่ละสาขาจะมีคําสั่งอนุมัติให้ต่ออายุใบอนุญาตเป็นผู้ประกอบโรคศิลปะได้ต่อเมื่อปรากฏว่าผู้ยื่นคําขอมีคุณสมบัติและไม่มีลักษณะต้องห้ามตามมาตรา 32 และผ่านการพัฒนาความรู้ความสามารถทางวิชาชีพอย่างต่อเนื่อง ตามหลักเกณฑ์ วิธีการ และเงื่อนไขที่คณะกรรมการวิชาชีพในแต่ละสาขาโดยคําแนะนําของคณะกรรมการกําหนด เมื่อผู้ประกอบโรคศิลปะได้ยื่นคําขอต่ออายุใบอนุญาตแล้ว ให้ประกอบโรคศิลปะในสาขาตามที่ได้ขึ้นทะเบียนและรับใบอนุญาตต่อไปได้จนกว่าจะมีคําสั่งไม่อนุมัติให้ต่ออายุใบอนุญาต
10. กรณีการขอรับใบแทนใบอนุญาตเป็นผู้ประกอบโรคศิลปะ เมื่อผู้อํานวยการได้รับคําขอ เอกสารและหลักฐาน ถูกต้องครบถ้วนแล้ว ให้เสนอประธานคณะกรรมการวิชาชีพอนุมัติให้ออกใบแทนใบอนุญาตให้แก่ผู้ยื่นคําขอ โดยใบแทนใบอนุญาตให้ผู้อํานวยการออกใบอนุญาตใหม่ตามใบอนุญาตเดิมในสาขาและประเภทที่ได้ขึ้นทะเบียนไว้ โดยมีข้อความในวงเล็บท้ายเลขที่ใบอนุญาตด้วยอักษรสีแดงว่า “ใบแทน”
11. กรณีการขอแก้ไขหรือเพิ่มเติมรายการในทะเบียนหรือใบอนุญาตเมื่อผู้อํานวยการได้รับคําขอ เอกสารและหลักฐาน ถูกต้องครบถ้วนแล้ว ให้ผู้อํานวยการดําเนินการตามคําขอ
12. กําหนดให้บรรดาคําขอขึ้นทะเบียนเป็นผู้ประกอบโรคศิลปะซึ่งได้ยื่นต่อผู้อํานวยการก่อนวันที่กฎกระทรวงนี้ใช้บังคับให้ถือเป็นคําขอที่ได้ยื่นตามกฎกระทรวงนี้ และให้ใบอนุญาตเป็นผู้ประกอบโรคศิลปะตามกฎหมายว่าด้วยการควบคุมการประกอบโรคศิลปะ กฎหมายว่าด้วยการประกอบโรคศิลปะที่ยังมีผลอยู่ก่อนวันที่กฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาตและการออกใบแทนใบอนุญาตในการประกอบโรคศิลปะ (ฉบับที่ 2) พ.ศ. 2562 ใช้บังคับ ยังคงใช้ได้ต่อไป โดยให้ผู้ซึ่งได้รับใบอนุญาตดังกล่าวมีการพัฒนาความรู้ความสามารถทางวิชาชีพอย่างต่อเนื่อง ตามหลักเกณฑ์วิธีการ และเงื่อนไขที่คณะกรรมการวิชาชีพในแต่ละสาขาโดยคําแนะนําของคณะกรรมการกําหนด ส่วนใบอนุญาตเป็นผู้ประกอบโรคศิลปะตามกฎหหมายว่าด้วยการประกอบโรคศิลปะที่ออกตามกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาตและการออกใบแทนใบอนุญาตในการประกอบโรคศิลปะ (ฉบับที่ 2) พ.ศ. 2562 ใช้บังคับยังคงใช้ได้ต่อไปได้จนกว่าใบอนุญาตดังกล่าวจะสิ้นอายุ โดยให้ยื่นคําขอต่ออายุใบอนุญาต ตามกฎกระทรวงนี้ เมื่อได้ยื่นคําขอให้ประกอบโรคศิลปะต่อไปได้จนกว่าจะได้รับคําสั่งไม่อนุมัติ
8. เรื่อง ร่างกฎกระทรวงกําหนดอัตราเงินสมทบกองทุนประกันสังคม (ฉบับที่ ..) พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดอัตราเงินสมทบกองทุนประกันสังคม (ฉบับที่ ..) พ.ศ. .... ตามที่กระทรวงแรงงานเสนอ และให้ส่งสํานักงานคณะกรรมการกฤษฎีกาตรวจพิจารณาร่างกฎกระทรวงฯ ให้สอดคล้องกับพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 ต่อไป
สาระสําคัญของร่างกฎกระทรวง
1. ให้ยกเลิกกฎกระทรวงกําหนดอัตราเงินสมทบกองทุนประกันสังคม พ.ศ. 2564
2. ตั้งแต่วันที่ 1 กันยายน พ.ศ. 2564 ถึงวันที่ 30 พฤศจิกายน พ.ศ. 2564 ให้รัฐบาล นายจ้าง และผู้ประกันตนตามมาตรา 33 ออกเงินสมทบเข้ากองทุนเพื่อการจ่ายประโยชน์ทดแทนกรณีประสบอันตรายหรือเจ็บป่วย กรณีทุพพลภาพ กรณีตาย และกรณีคลอดบุตร ฝ่ายละร้อยละ 1.5 ของค่าจ้างผู้ประกันตน สําหรับการจ่ายประโยชน์ทดแทนกรณีสงเคราะห์บุตร และกรณีชราภาพ ในส่วนของนายจ้างและผู้ประกันตนฝ่ายละร้อยละ 0.95 ของค่าจ้างผู้ประกันตน และรัฐบาลร้อยละ 1 ของค่าจ้างผู้ประกันตน สําหรับการจ่ายประโยชน์ทดแทนกรณีว่างงาน ในส่วนของนายจ้างและผู้ประกันตนฝ่ายละร้อยละ 0.05 ของค่าจ้างผู้ประกันตน และรัฐบาลร้อยละ 0.25 ของค่าจ้างผู้ประกันตน ตามบัญชี ก.
3. ตั้งแต่วันที่ 1 ธันวาคม พ.ศ. 2564 เป็นต้นไป ให้รัฐบาล นายจ้าง และผู้ประกันตนตามมาตรา 33 ออกเงินสมทบเข้ากองทุนเพื่อการจ่ายประโยชน์ทดแทนกรณีประสบอันตรายหรือเจ็บป่วย กรณีทุพพลภาพ กรณีตาย และกรณีคลอดบุตร ฝ่ายละร้อยละ 1.5 ของค่าจ้างผู้ประกันตน สําหรับการจ่ายประโยชน์ทดแทนกรณีสงเคราะห์บุตร และกรณีชราภาพ ในส่วนของนายจ้างและผู้ประกันตน ฝ่ายละร้อยละ 3 ของค่าจ้างผู้ประกันตน และรัฐบาลร้อยละ 1 ของค่าจ้างผู้ประกันตน สําหรับการจ่ายประโยชน์ทดแทนกรณีว่างงาน ในส่วนของนายจ้าง และผู้ประกันตน ฝ่ายละร้อยละ 0.5 ของค่าจ้างผู้ประกันตน และรัฐบาลร้อยละ 0.25 ของค่าจ้างผู้ประกันตน ตามบัญชี ข.
เศรษฐกิจ – สังคม
9. เรื่อง ขอปรับปรุงหลักเกณฑ์โครงการสินเชื่อเพื่อยกระดับเศรษฐกิจชุมชน (Local Economy Loan) ภายใต้มาตรการพิเศษเพื่อขับเคลื่อน SMEs สู่ยุค 4.0 (มาตรการด้านการเงิน)
คณะรัฐมนตรีเห็นชอบตามที่กระทรวงอุตสาหกรรม (อก.) เสนอ ทบทวนมติคณะรัฐมนตรี เมื่อวันที่ 19 มกราคม 2564 ที่ได้เคยมีมติเห็นชอบขยายระยะเวลาโครงการสินเชื่อเพื่อยกระดับเศรษฐกิจชุมชน (Local Economy Loan) ภายใต้มาตรการพิเศษ เพื่อขับเคลื่อนวิสาหกิจขนาดกลางและขนาดย่อม (SMEs) สู่ยุค 4.0 (มาตรการด้านการเงิน) สิ้นสุดรับคําขอกู้ภายในวันที่ 18 ธันวาคม 2564 โดยให้ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) เป็นหน่วยงานหลักในการดําเนินการและเห็นชอบกลุ่มลูกค้าเป้าหมาย ทั้งนี้ รายละเอียดและเงื่อนไขอื่น ๆ ของโครงการคงเดิม และ ให้ อก. และ ธพว. รับความเห็นของหน่วยงานที่เกี่ยวข้องไปพิจารณาดําเนินการต่อไปด้วย โดยคณะรัฐมนตรีมีมติเห็นชอบในหลักการการปรับปรุงหลักเกณฑ์โครงการสินเชื่อ เพื่อยกระดับเศรษฐกิจชุมชน (Local Economy Loan) ดังนี้
หัวข้อ
จากเดิม
[มติคณะรัฐมนตรี (19 มกราคม 2564)]
เป็น
ระยะเวลากู้ยืม
เงินกู้ยืมแบบมีระยะเวลา (Term Loan)ระยะเวลากู้ยืมสูงสุดไม่เกิน 7 ปี โดยมีระยะเวลาปลอดชําระคืนเงินต้น (Grace Period) สูงสุดไม่เกิน 12 เดือน
เงินกู้ยืมแบบมีระยะเวลา (Term Loan)ระยะเวลากู้ยืมสูงสุดไม่เกิน 10 ปี โดยมีระยะเวลาปลอดชําระคืนเงินต้น
(Grace Period) สูงสุดไม่เกิน 2 ปี
อัตราดอกเบี้ย
1. กรณีผู้กู้เป็นบุคคลธรรมดา คิดอัตรา
ดอกเบี้ย
ปีที่ 1 ถึงปีที่ 3 คิดอัตราดอกเบี้ยร้อยละ MLR ลบ 1.875 ต่อปี
ปีที่ 4 ถึงปีที่ 7 ให้เป็นไปตามอัตราดอกเบี้ยที่ ธพว. กําหนด
2. กรณีผู้กู้เป็นนิติบุคคล คิดอัตราดอกเบี้ย
ปีที่ 1 ถึงปีที่ 3 คิดอัตราดอกเบี้ยร้อยละMLR ลบ 3.875 ต่อปี
ปีที่ 4 ถึงปีที่ 7 ให้เป็นไปตามอัตราดอกเบี้ยที่ ธพว. กําหนด
ทั้งนี้ ทั้ง 2 กรณีรัฐชดเชยอัตราดอกเบี้ยให้แก่ ธพว. ในอัตราร้อยละ 2 ต่อปี ใน 3 ปีแรก
1. กรณีผู้กู้เป็นบุคคลธรรมดา คิดอัตรา
ดอกเบี้ย ปีที่ 1 ถึงปีที่ 3 คิดอัตราดอกเบี้ยร้อยละ MLR ลบ 1.875 ต่อปี
ปีที่ 4 ถึงปีที่ 10 ให้เป็นไปตามอัตราดอกเบี้ยที่ ธพว. กําหนด
2. กรณีผู้กู้เป็นนิติบุคคล คิดอัตราดอกเบี้ย
ปีที่ 1 ถึงปีที่ 3 คิดอัตราดอกเบี้ยร้อยละ MLR ลบ 3.875 ต่อปี
ปีที่ 4 ถึงปีที่ 10 ให้เป็นไปตามอัตราดอกเบี้ยที่ ธพว. กําหนด
ทั้งนี้ ทั้ง 2 กรณีรัฐชดเชยอัตราดอกเบี้ยให้แก่ ธพว. ในอัตราร้อยละ 2 ต่อปี ใน 3 ปีแรก
หลักประกัน
บรรษัทประกันสินเชื่ออุตสาหกรรมขนาดย่อม (บสย.) ค้ําประกัน โครงการค้ําประกันสินเชื่อ SME ทวีค่า (Portfolio Guarantee Scheme ระยะที่ 8) หรือโครงการค้ําประกันสินเชื่อโครงการอื่น ๆ ของ บสย. หรือหลักประกันตามที่ธนาคารกําหนด
บสย. ค้ําประกัน หรือหลักประกันตามที่ธนาคารกําหนด
สาระสําคัญของเรื่อง
อก. รายงานว่า
1. ผลการดําเนินโครงการฯ ณ วันที่ 30 มิถุนายน 2564 ดังนี้
1.1 ยอดยื่นกู้ จํานวน 34,936 ราย วงเงินจํานวน 69,261.91 ล้านบาท
1.2 ยอดอนุมัติสินเชื่อ 25,566 ราย วงเงินจํานวน 43,110.75 ล้านบาท คิดเป็นร้อยละ 86.22 ของวงเงินรวมของโครงการ (เป้าหมาย 50,000 ล้านบาท)
1.3 ยอดเบิกจ่าย จํานวน 25,322 ราย วงเงินจํานวน 42,749.50 ล้านบาท คิดเป็นร้อยละ 85.50 ของวงเงินอนุมัติสินเชื่อ
2. จากการแพร่ระบาดของโรคติดเชื้อไวรัสโคโรนา 2019 (COVID-19) ระลอกใหม่และความผันผวนของเศรษฐกิจที่มีแนวโน้มที่มีความเสี่ยงสูงขึ้น ส่งผลกระทบต่อผู้ประกอบการรายย่อยและผู้ประกอบการขนาดย่อมมากขึ้น โดยเฉพาะผู้ประกอบการด้านการท่องเที่ยว เช่น โรงแรม ห้องพัก สปา ร้านอาหาร ภัตตาคาร ดังนั้น เพื่อเป็นการแบ่งเบาภาระในการผ่อนชําระหนี้ให้สอดคล้องกับกระแสรายได้ของธุรกิจช่วยประคับประคองธุรกิจให้ดําเนินการต่อไปได้ ธพว. จึงขอปรับปรุงหลักเกณฑ์โครงการสินเชื่อเพื่อยกระดับเศรษฐกิจชุมชน (Local Economy Loan) ภายใต้มาตรการพิเศษเพื่อขับเคลื่อน SMEs สู่ยุค 4.0 (มาตรการด้านการเงิน)
3. เนื่องจากโครงการฯ มีกรอบวงเงินทั้งสิ้น 50,000 ล้านบาท จึงยังคงมีวงเงินเหลือจะก่อให้เกิดสินเชื่อในระบบสถาบันการเงิน 6,889.25 ล้านบาท ซึ่งสามารถช่วยเหลือผู้ประกอบการ SMEs ให้สามารถเข้าถึงแหล่งเงินทุนได้ประมาณ 4,100 ราย รักษาการจ้างงานได้ไม่น้อยกว่า 20,500 คน และสร้างเงินทุนหมุนเวียนในระบบเศรษฐกิจได้ประมาณ 31,551 ล้านบาท (ณ วันที่ 30 มิถุนายน 2564)
10. เรื่อง ขอผ่อนผันการใช้ประโยชน์พื้นที่ลุ่มน้ําชั้นที่ 1 เอ และ 1 บี เพื่อทําเหมืองแร่ของบริษัท ทีพีไอ โพลีน จํากัด (มหาชน) ที่จังหวัดสระบุรี
คณะรัฐมนตรีมีมติอนุมัติตามที่กระทรวงอุตสาหกรรม (อก.) เสนอการขอผ่อนผันให้บริษัท ทีพีไอ โพลีน จํากัด (มหาชน) (บริษัทฯ) ใช้ประโยชน์พื้นที่ลุ่มน้ําชั้นที่ 1 เอ และ 1 บี เพื่อทําเหมืองแร่หินอุตสาหกรรมชนิดหินปูนและหินดินดานเพื่ออุตสาหกรรมปูนซีเมนต์ ตามคําขอประทานบัตรที่ 2 - 3/2553 และที่ 1 - 8/2555 ที่จังหวัดสระบุรี ตามมติคณะรัฐมนตรีเมื่อวันที่ 15 พฤษภาคม 2533 และที่ 1 - 8/2555 ที่จังหวัดสระบุรี ตามมติคณะรัฐมนตรีเมื่อวันที่ 15 พฤษภาคม 2533 วันที่ 21 กุมภาพันธ์ 2538 และวันที่ 6 กุมภาพันธ์ 2544 และให้ อก. และหน่วยงานที่เกี่ยวข้องรับความเห็นของหน่วยงานที่เกี่ยวข้องไปพิจารณาดําเนินการในส่วนที่เกี่ยวข้องต่อไป
ทั้งนี้ เมื่อหน่วยงานเจ้าของพื้นที่อนุญาตให้เข้าทําประโยชน์ในพื้นที่แล้ว อก. โดยกรมอุตสาหกรรมพื้นฐานและการเหมืองแร่จะได้ดําเนินการให้ครบถ้วนถูกต้องตามขั้นตอนของระเบียบและกฎหมายที่เกี่ยวข้องก่อนการพิจารณาอนุญาตประทานบัตรต่อไป
สาระสําคัญของเรื่อง
อก. รายงานว่า
1. บริษัทฯ เป็นผู้ถือประทานบัตร จํานวน 10 แปลง ในพื้นที่คําขอประทานบัตรที่ 2 - 3/2553 และที่ 1 - 8/2555 ชนิดแร่หินอุตสาหกรรมชนิดหินปูนและหินดินดานเพื่ออุตสาหกรรมปูนซีเมนต์ ที่ตําบลทับกวาง อําเภอแก่งคอย และตําบลมิตรภาพ อําเภอมวกเหล็ก จังหวัดสระบุรี รวมเนื้อที่ 2,706 ไร่ 79 ตารางวา [(อก. แจ้งว่าการออกประทานบัตรดังกล่าวเอกชนใช้ประโยชน์ที่ดินไปก่อนที่จะมีการกําหนดชั้นคุณภาพลุ่มน้ําตามนัยมติคณะรัฐมนตรีเมื่อวันที่ 21 กุมภาพันธ์ 2538 และต่อมาบริษัทฯ ได้ยื่นคําขอประทานบัตรใหม่ทับพื้นที่ประทานบัตรเดิมทั้งหมด เมื่อวันที่ 12 มกราคม 2553 (ก่อนที่พระราชบัญญัติแร่ พ.ศ. 2560 มีผลบังคับใช้)] โดยปัจจุบันประทานบัตรดังกล่าวบางส่วนได้หมดอายุแล้ว สรุปสาระสําคัญได้ ดังนี้
รายการ
รายละเอียด
ลักษณะพื้นที่
1) พื้นที่คําขอประทานบัตรทั้ง 10 แปลง เป็นพื้นที่ป่าซึ่งได้ยื่นคําขออนุญาตเข้าทําประโยชน์ในเขตพื้นที่ป่าไม้ไว้แล้ว และอยู่ในพื้นที่บลุ่มน้ําชั้นที่ 1 เอ และ 1 บี ของลุ่มน้ําป่าสัก ตามมติคณะรัฐมนตรีเมื่อวันที่ 21 กุมภาพันธ์ 2538
2) พื้นที่เป็นเขตแหล่งแร่เพื่อการทําเหมืองตามแผนแม่บทการบริหารจัดการแร่ พ.ศ. 2560 – 2564 ซึ่งอนุญาตให้ทําเหมืองได้ตามมาตรา 17 และมาตรา 19 แห่งพระราชบัญญัติแร่ พ.ศ. 2560
3) ไม่เป็นแหล่งธรรมชาติอันควรอนุรักษ์ ไม่เป็นพื้นที่ต้องห้ามสําหรับการทําเหมืองตามระเบียบและกฎหมายของส่วนราชการต่าง ๆ
4) พื้นที่มีสภาพแวดล้อมและการใช้ประโยชน์ในพื้นที่ไม่เปลี่ยนแปลงไปจากรายงาน EIA (รายงานที่คณะกรรมการผู้ชํานาญการพิจารณารายงานการวิเคราะห์ผลกระทบสิ่งแวดล้อมด้านเหมืองแร่ให้ความเห็นชอบ เมื่อวันที่ 2 พฤษภาคม 2560)
ความคุ้มค่า
โครงการมีความคุ้มค่าทางเศรษฐกิจและสังคมต่อท้องถิ่นและประเทศเมื่อเปรียบเทียบกับมูลค่าความเสียหายจากผลกระทบสิ่งแวดล้อมที่อาจเกิดขึ้น โดยพบว่า ผลตอบแทนทางการเงินของโครงการอยู่ในระดับที่ดีมาก ซึ่งมีมูลค่าปัจจุบันสุทธิ (NPV) เท่ากับ 6,359.57 ล้านบาท มีมูลค่าโครงการสุทธิภายหลังหักมูลค่าที่สูญเสียไปของทรัพยากรธรรมชาติและสิ่งแวดล้อมในพื้นที่โครงการเท่ากับ 5,953.64 ล้านบาท
การเห็นชอบ/อนุมัติของหน่วยงานที่เกี่ยวข้องและประชาชน
1) คณะกรรมการผู้ชํานาญการพิจารณารายงานการวิเคราะห์ผลกระทบสิ่งแวดล้อมด้านเหมืองแร่ ได้มีมติเห็นชอบรายงาน EIA สําหรับคําขอประทานบัตรแล้วเมื่อวันที่ 2 พฤษภาคม 2560
2) คณะกรรมการสิ่งแวดล้อมแห่งชาติ (กก.วล.) มีมติเห็นชอบกับรายงาน EIA เมื่อวันที่ 6 กันยายน 2560 โดยให้ดําเนินการตามมาตรการป้องกันและแก้ไขผลกระทบสิ่งแวดล้อมและมาตรการติดตามตรวจสอบผลกระทบสิ่งแวดล้อมที่กําหนดไว้อย่างเคร่งครัด (เช่น ฟื้นฟูพื้นที่โครงการที่ผ่านการทําเหมืองแล้ว และรายงานผลการดําเนินงานให้หน่วยงานที่เกี่ยวข้องทราบทุกปี) และรายงานผลการปฏิบัติตามมาตรการข้างต้นเพื่อเสนอ กก.วล. ทราบ ปีละ 1 ครั้ง พร้อมทั้งให้ตั้งงบประมาณเพื่อดําเนินการตามมาตรการดังกล่าว
3) กระทรวงทรัพยากรธรรมชาติและสิ่งแวดล้อมไม่ขัดข้อง
4) องค์การบริหารส่วนตําบลมิตรภาพและสํานักงานเทศบาลเมืองทับกวางได้เห็นชอบการขอประทานบัตรแล้ว
5) การปิดประกาศการขอประทานบัตรไม่มีผู้ร้องเรียนคัดค้าน
6) ไม่มีปัญหาการร้องเรียนคัดค้านเกี่ยวกับคําขอประทานบัตร และการเข้าใช้ประโยชน์ในพื้นที่ไม่ก่อให้เกิดมลภาวะและความขัดแย้งกับราษฎรในพื้นที่
2. การขอผ่อนผันการใช้พื้นที่เพื่อการทําเหมืองของบริษัทฯ ในครั้งนี้ เป็นการยื่นคําขอประทานบัตรใหม่ทับพื้นที่ประทานบัตรเดิมของบริษัทฯ เอง รวมเนื้อที่ 2,706 ไร่ 79 ตารางวา ทั้งนี้ การทําเหมืองในพื้นที่เดิมซึ่งยังมีปริมาณและคุณภาพแร่เพียงพอเพื่อให้เกิดการใช้ทรัพยากรในพื้นที่เดิมอย่างคุ้มค่า การทําเหมืองใช้เทคโนโลยีทันสมัย และเทคโนโลยีสะอาดเพื่อช่วยรักษาสภาพสิ่งแวดล้อมและเพิ่มประสิทธิภาพในการทํางาน การพัฒนาพื้นที่ภายหลังการทําเหมืองจะมีลักษณะเป็นบ่อขนาดใหญ่ จากแผนการฟื้นฟูพื้นที่จะสามารถพัฒนาเป็นแหล่งน้ําขนาดใหญ่ มีความจุประมาณ 39.5 ล้านลูกบาศก์เมตร ซึ่งสามารถรองรับการใช้ในพื้นที่เพื่อการเกษตรกรรมได้ 36,000 ครัวเรือน โครงการเหมืองหินดังกล่าวอยู่บนหลักโมเดลเศรษฐกิจสู่การพัฒนาที่ยั่งยืน (BCG Economy) ซึ่งการขอทําเหมืองในครั้งนี้เป็นการขอทําเหมืองในพื้นที่เดิมซึ่งไม่มีสภาพป่าไม้หรือสภาพลุ่มน้ําชั้นที่ 1 เหลืออยู่ รวมถึงได้รับการพิจารณาแล้วว่าผลดีจากการทําเหมืองมีมากกว่าผลเสียที่จะเกิดกับสิ่งแวดล้อมและชุมชน หากบริษัทฯ ไม่ได้รับการอนุญาตให้เข้าใช้พื้นที่ดังกล่าว จะต้องมีการขออนุญาตในพื้นที่ใหม่ซึ่งจะส่งผลเสียโดยตรงต่อพื้นที่ป่าไม้แห่งใหม่ทั้งในด้านทัศนียภาพ และการทําลายทรัพยากร และจะกระทบต่อการผลิตปูนซีเมนต์ในภาพรวมของประเทศ เนื่องจากบริษัทฯ มีกําลังการผลิตปูนซีเมนต์ถึง 1 ใน 5 ของกําลังการผลิตรวมของทั้งประเทศ รวมถึงการจ้างงานและความเป็นอยู่ของประชาชนในพื้นที่ที่ขอประทานบัตร เนื่องจากบริษัทฯ ได้มีการจ้างงานในชุมชนในส่วนเหมืองประมาณ 500 ราย ส่วนของโรงงานปูนซีเมนต์ และอุตสาหกรรมต่อเนื่องอีกมากกว่า 20,000 ราย
3. การดําเนินการในขั้นตอนนี้ไม่ได้เป็นการพิจารณาอนุญาตให้ทําเหมืองแร่ แต่เป็นการดําเนินการตามมติคณะรัฐมนตรีที่เกี่ยวข้องเพื่อขออนุมัติผ่อนผันการใช้ประโยชน์พื้นที่ลุ่มน้ําชั้นที่ 1 เอ และ 1 บี
หมายเหตุ : พื้นที่ลุ่มน้ําชั้นที่ 1 เอ หมายถึง พื้นที่ลุ่มน้ําชั้นที่ 1 ที่ยังคงมีสภาพป่าสมบูรณ์ ปรากฏอยู่ในปี 2525 ซึ่งจําเป็นจะต้องสงวนรักษาไว้เป็นพื้นที่ต้นน้ําลําธารและเป็นทรัพยากรป่าไม้ของประเทศ พื้นที่ลุ่มน้ําชั้นที่ 1 บี หมายถึง พื้นที่ในลุ่มน้ําชั้นที่ 1 ซึ่งสภาพป่าส่วนใหญ่ในพื้นที่ได้ถูกทําลาย ดัดแปลง หรือเปลี่ยนแปลงไปเพื่อพัฒนาการใช้ที่ดินรูปแบบอื่นก่อนหน้าปี 2525 และการใช้ที่ดิน หรือการพัฒนาที่ดําเนินการไปแล้วจะต้องมีมาตรการควบคุมเป็นพิเศษ
11. เรื่อง ผลการประชุมคณะกรรมการประสานงานและสนับสนุนงานโครงการหลวง (กปส.) ครั้งที่ 1/2564
คณะรัฐมนตรีรับทราบตามที่คณะกรรมการประสานงานและสนับสนุนงานโครงการหลวง (กปส.) เสนอผลการประชุม กปส. ครั้งที่ 1/2564 เมื่อวันที่ 7 กรกฎาคม 2564 ซึ่งมีนายกรัฐมนตรีเป็นประธาน สรุปสาระสําคัญได้ ดังนี้
1. เรื่องเพื่อทราบ จํานวน 2 เรื่อง ได้แก่
1.1 ผลการดําเนินงานของมูลนิธิโครงการหลวงและหน่วยงานสนับสนุนการดําเนินงานตามแผนแม่บทศูนย์พัฒนาโครงการหลวง และแผนแม่บทโครงการพัฒนาพื้นที่สูงแบบโครงการหลวง ที่ประชุมมีมติรับทราบผลการดําเนินงานฯ ซึ่งมีสาระสําคัญ เช่น
1.1.1 ผลกการดําเนินงานของมูลนิธิโครงการหลวง ปีงบประมาณ พ.ศ. 2563 และ 2564 (ไตรมาส 2) เช่น (1) สนับสนุนโครงการวิจัยรวม 58 โครงการ งบประมาณรวม 23.97 ล้านบาท โดยคัดเลือกและปรับปรุงพันธุ์ เช่น พีช มะเขือเทศเชอร์รี่ กาแฟ และสตรอว์เบอร์รี่พันธุ์พระราชทาน และส่งเสริมให้เกษตรกรเพาะปลูกจํานวน 468 ราย ในพื้นที่ 23 ศูนย์/สถานี สร้างรายได้กว่า 4.01 ล้านบาท (2) ส่งเสริมการปลูกพืชและเลี้ยงสัตว์เพื่อสร้างรายได้ให้แก่เกษตรกร พื้นที่ปลูกกว่า 38,380.84 ไร่ สร้างรายได้ให้แก่เกษตรกรรวมทั้งสิ้น 1,237.78 ล้านบาท และ (3) รณรงค์การปลูกป่า 3 อย่าง ประโยชน์ 4 อย่าง ภายใต้โครงการสวมหมวกให้ดอย เพื่อเพิ่มพื้นที่สีเขียวในพื้นที่โครงการหลวงจํานวน 2,400 ไร่ และร่วมกับภาคส่วนต่าง ๆ จัดระเบียบการใช้ประโยชน์ที่ดินให้ถูกต้องตามหลักวิชาการ โดยสํารวจและจัดทําฐานข้อมูลภูมิสารสนเทศเพื่อนํามาวิเคราะห์และจัดทําแผนการใช้ประโยชน์ที่ดินพื้นที่รวมกว่า 2.54 ไร่
1.1.2 แผนแม่บทศูนย์พัฒนาโครงการหลวง มีหน่วยงานร่วมบูรณาการและสนับสนุนการปฏิบัติงานในพื้นที่สถานีเกษตรหลวง/ศูนย์พัฒนาโครงการหลวง จํานวน 39 พื้นที่ 26 หน่วยงาน มีผลการใช้จ่ายงบประมาณ 2,013.01 ล้านบาท คิดเป็นร้อยละ 68.03 ของงบประมาณที่ได้รับจัดสรรทั้งหมดจํานวน 2,959.09 ล้านบาท
1.1.3 แผนแม่บทโครงการพัฒนาพื้นที่สูงแบบโครงการหลวง มีหน่วยงานร่วมบูรณาการและสนับสนุนการปฏิบัติงานในพื้นที่โครงการพัฒนาพื้นที่สูงแบบโครงการหลวง จํานวน 33 พื้นที่ 20 หน่วยงาน มีผลการใช้จ่ายงบประมาณ 1,007.84 ล้านบาท คิดเป็นร้อยละ 68.67 ของงบประมาณที่ได้รับจัดสรรทั้งหมดจํานวน 1,467.61 ล้านบาท
1.2 ผลการประชุมของคณะอนุกรรมการปรับปรุงโครงสร้างพื้นฐานในพื้นที่โครงการหลวง ครั้งที่ 1/2564 ที่ประชุมมีมติรับทราบผลการประชุมฯ และการเห็นชอบ (ร่าง) แผนการดําเนินงานและงบประมาณในการปรับปรุงโครงสร้างพื้นฐานฯ ปีงบประมาณ พ.ศ. 2565 วงเงินรวม 352.88 ล้านบาท ดําเนินการโดย 6 หน่วยงาน และให้ทุกหน่วยงานเร่งรัดเบิกจ่ายงบประมาณให้เป็นไปตามแผนและหลักเกณฑ์ของสํานักงบประมาณ (สงป.)
2. เรื่องเพื่อพิจารณา
2.1 แผนกลยุทธ์มูลนิธิโครงการหลวง ระยะ 5 ปี (พ.ศ. 2566 - 2570) ที่ประชุมเห็นชอบแผนกลยุทธ์ฯ ซึ่งมีวิสัยทัศน์มุ่งสืบสานพระราชปณิธานในการพัฒนาทางเลือกบนพื้นที่สูงอย่างยั่งยืนตามหลักปรัชญาของเศรษฐกิจพอเพียง เพื่อให้ชุมชนมีความมั่นคงในมิติเศรษฐกิจ สังคม สิ่งแวดล้อม ประชาชนอยู่ดีมีสุข เป็นต้นแบบที่ได้รับการยอมรับในระดับชาติและนานาชาติ ประกอบด้วย 6 กลยุทธ์ เพื่อใช้เป็นแนวทางในการประสานประโยชน์จากภาคส่วนที่เกี่ยวข้องในการสนับสนุนงานโครงการหลวงต่อไป ทั้งนี้ ให้มีการประเมินผลการดําเนินงานตามแผนดังกล่าวอย่างเป็นรูปธรรมด้วย
2.2 (ร่าง) แผนปฏิบัติการด้านพัฒนาพื้นที่โครงการหลวง ระยะ 5 ปี (พ.ศ. 2566 - 2570) ที่ประชุมเห็นชอบแผนปฏิบัติการฯ ซึ่งมีหน่วยงานร่วมบูรณาการ 34 หน่วยงาน 6 ยุทธศาตร์ 18 แผนงาน 49 โครงการหลัก และกรอบงบประมาณ 3,718.46 ล้านบาท ซึ่งมีเป้าหมาย เช่น เกษตรกรในพื้นที่โครงการหลวงได้รับการแก้ไขปัญหาความยากจนและชุมชน มีความสามารถพึ่งพาตนเองมากขึ้น โดยมอบหมายให้กระทรวงเกษตรและสหกรณ์ (กษ.) ในฐานะฝ่ายเลขานุการ กปส. เสนอแผนปฏิบัติการฯ ต่อคณะรัฐมนตรีต่อไป และมอบหมายให้หน่วยงานที่เกี่ยวข้องรับไปดําเนินการและจัดสรรงบประมาณตามขั้นตอนกฎหมายและระเบียบที่เกี่ยวข้องต่อไปด้วย
2.3 (ร่าง) แผนปฏิบัติการด้านโครงการพัฒนาพื้นที่สูงแบบโครงการหลวง ระยะ 5 ปี (พ.ศ. 2566 - 2570) ที่ประชุมเห็นชอบแผนปฏิบัติการฯ ซึ่งประกอบด้วย 6 ยุทธศาสตร์ 25 แผนงาน 78 โครงการหลัก และกรอบงบประมาณ 4,022.72 ล้านบาท ดําเนินการในพื้นที่โครงการพัฒนาพื้นที่สูงแบบโครงการหลวง 44 แห่ง 616 หมู่บ้าน ประชากรเป้าหมาย 72,666 ครัวเรือน 293,501 คน โดยมอบหมายให้ กษ. ในฐานะฝ่ายเลขานุการ กปส. เสนอแผนปฏิบัติการฯ ต่อคณะรัฐมนตรีต่อไป และมอบหมายให้หน่วยงานที่เกี่ยวข้องรับไปดําเนินการและจัดสรรงบประมาณตามขั้นตอนกฎหมายและระเบียบที่เกี่ยวข้องต่อไปด้วย
2.4 (ร่าง) แผนปฏิบัติการด้านการพัฒนาพื้นที่สูงอย่างยั่งยืน ระยะ 5 ปี (พ.ศ. 2566 - 2570) ที่ประชุมเห็นชอบแผนปฏิบัติการฯ ซึ่งประกอบด้วย 7 ยุทธศาสตร์ 23 แผนงาน 63 โครงการหลัก และกรอบงบประมาณ 9,965.26 ล้านบาท มีเป้าหมายพื้นที่การดําเนินการในพื้นที่โครงการหลวงและขยายผลสําเร็จโครงการหลวงไปพัฒนาพื้นที่สูง จํานวน 3,230 หมู่บ้าน และเห็นชอบให้แผนดังกล่าวเป็นแผนงานบูรณาการระดับประเทศ โดยมอบหมายให้ กษ. ในฐานะฝ่ายเลขานุการ กปส. เสนอแผนปฏิบัติการฯ ต่อคณะรัฐมนตรีต่อไป และมอบหมายให้หน่วยงานที่เกี่ยวข้องรับไปดําเนินการและจัดสรรงบประมาณตามขั้นตอนกฎหมายและระเบียบที่เกี่ยวข้องต่อไปด้วย
12. เรื่อง ภาวะสังคมไทยไตรมาสสอง ปี 2564
คณะรัฐมนตรีรับทราบตามที่สํานักงานสภาพัฒนาการเศรษฐกิจและสังคมแห่งชาติ (สศช.) เสนอภาวะสังคมไทยไตรมาสสอง ปี 2564 [เป็นการดําเนินการตามพระราชบัญญัติสภาพัฒนาการเศรษฐกิจและสังคมแห่งชาติ พ.ศ. 2561 มาตรา 20 (2) ที่บัญญัติให้ สศช. ศึกษา วิเคราะห์ วิจัย และติดตามภาวะเศรษฐกิจและสังคมของประเทศและของโลก รวมทั้งปัญหาและโอกาสทางเศรษฐกิจและสังคม และคาดการณ์แนวโน้ม การเปลี่ยนแปลงที่สําคัญทั้งในบริบทประเทศและโลก เพื่อจัดทําข้อเสนอในเชิงนโยบาย และมาตรการการพัฒนาประเทศหรือรองรับผลกระทบต่อภาวะเศรษฐกิจและสังคมของประเทศเสนอคณะรัฐมนตรี] มีสาระสําคัญสรุปได้ ดังนี้
1. ความเคลื่อนไหวทางสังคมไตรมาสสอง ปี 2564 ประกอบด้วย
1.1 สถานการณ์แรงงานปรับตัวดีขึ้นเล็กน้อยแต่ยังได้รับผลกระทบหากเทียบกับช่วงเวลาปกติ การจ้างงานเพิ่มขึ้นทั้งในภาคเกษตรกรรมและนอกภาคเกษตรกรรม แต่อัตราการว่างงานยังอยู่ในระดับสูง โดยสถานการณ์แรงงานไตรมาสสอง ปี 2564 การจ้างงานเพิ่มขึ้น ร้อยละ 2.0 จากช่วงเดียวกันของปีก่อน แบ่งเป็นการจ้างงานภาคเกษตรกรรมเพิ่มขึ้นร้อยละ 2.4 จากการเคลื่อนย้ายเข้าไปทํางานของแรงงานที่ว่างงานและถูกเลิกจ้างและราคาสินค้าเกษตรที่จูงใจ และการจ้างงานนอกภาคเกษตรกรรมเพิ่มขึ้นร้อยละ 1.8 โดยสาขาที่มีการจ้างงานเพิ่มขึ้น ได้แก่ สาขาก่อสร้าง สาขาโรงแรม/ภัตตาคาร และสาขาการขนส่ง/เก็บสินค้า การว่างงานยังอยู่ในระดับสูงจากผลกระทบของโรคติดเชื้อไวรัสโคโรนา 2019 (โควิด-19) โดยอัตราการว่างงานอยู่ที่ร้อยละ 1.89 คิดเป็นผู้ว่างงาน 7.3 แสนคน นอกจากนี้ ยังพบว่าผู้จบการศึกษาระดับอาชีวศึกษาและอุดมศึกษามีอัตราการว่างงานสูงขึ้นเป็นร้อยละ 3.18 และ 3.44 ตามลําดับ สะท้อนให้เห็นว่าการว่างงานในปัจจุบันอยู่ในกลุ่มแรงงานทักษะสูง ส่วนการว่างงานในระบบผู้รับประโยชน์ทดแทนกรณีว่างงานมีจํานวน 3.1 แสนคน คิดเป็นสัดส่วนต่อผู้ประกันตนร้อยละ 2.8 ลดลงจากไตรมาสก่อนเล็กน้อยแต่ยังคงสูงกว่าสถานการณ์ปกติ ขณะที่ผู้ประกันตนมาตรา 33 ที่รับประโยชน์ทดแทนกรณีว่างงานด้วยเหตุสุดวิสัยมีจํานวน 32,920 คน เพิ่มขึ้น 4 เท่าจากไตรมาสก่อนที่มีจํานวนเพียง 7,964 คน
ทั้งนี้ ประเด็นที่ต้องติดตามในระยะต่อไป ได้แก่ (1) ผลกระทบและมาตรการควบคุมการแพร่ระบาดของโควิด-19 ซึ่งส่งผลกระทบต่อกิจกรรมทางเศรษฐกิจ การจ้างงาน การมีงานทํา และรายได้ โดยเฉพาะแรงงานในกลุ่มที่ไม่สามารถทํางานที่บ้านได้ (2) การออกมาตรการช่วยเหลือเพิ่มเติมจากภาครัฐเพื่อประคับประคองแรงงานและเพื่อให้ผู้ประกอบการยังคงรักษาการจ้างงานและการประกอบกิจการ และ (3) การปรับตัวของแรงงานที่ได้รับผลกระทบจากโควิด-19 ทั้งในกลุ่มที่เคยทํางานมาก่อนและผู้จบการศึกษาใหม่ที่กําลังเข้าสู่ตลาดแรงงาน ซึ่งควรมีแนวทางการส่งเสริมทักษะอาชีพอิสระที่แรงงานสามารถเข้าถึงได้สะดวกและสามารถฝึกฝนได้ด้วยตนเอง
1.2 หนี้ครัวเรือนเพิ่มขึ้นและยังต้องเฝ้าระวังคุณภาพสินเชื่อที่อาจด้อยลง โดยไตรมาสที่หนึ่ง ปี 2564 หนี้สินครัวเรือนมีมูลค่า 14.13 ล้านล้านบาท เพิ่มขึ้นร้อยละ 4.6 จากร้อยละ 4.1 ในไตรมาสก่อน คิดเป็นสัดส่วนร้อยละ 90.5 ต่อผลิตภัณฑ์มวลรวมของประเทศ (Gross Domestic Product: GDP) ซึ่งส่วนหนึ่งเป็นผลมาจากมาตรการเลื่อนและพักชําระหนี้ที่ทําให้ยอดหนี้คงค้างไม่ลดลง รวมทั้งครัวเรือนที่ไม่ได้รับผลกระทบมีการก่อหนี้เพิ่มขึ้น ขณะที่คุณภาพสินเชื่อยังต้องเฝ้าระวัง โดยสัดส่วนสินเชื่อที่ไม่ก่อให้เกิดรายได้ (Non-Performing Loan: NPLs) ของสินเชื่อเพื่ออุปโภคบริโภคต่อสินเชื่อรวมอยู่ที่ร้อยละ 2.92 เพิ่มขึ้นจากร้อยละ 2.84 ในไตรมาสก่อน และด้อยลงเกือบทุกประเภทสินเชื่อยกเว้นสินเชื่อที่อยู่อาศัย สะท้อนให้เห็นว่าครัวเรือนเริ่มมีปัญหาในการหารายได้หรือสถานะทางการเงินเปราะบางมากขึ้น
ทั้งนี้ ประเด็นที่ต้องติดตามในระยะถัดไป ได้แก่ (1) ผลของมาตรการช่วยเหลือลูกหนี้เดิมและการออกมาตรการช่วยเหลือเพิ่มเติมเพื่อบรรเทาผลกระทบของโควิด-19 ต่อสถานะทางการเงินของครัวเรือน (2) รายได้ ความสามารถในการชําระหนี้ของครัวเรือนและการก่อหนี้นอกระบบ และ (3) การเฝ้าระวังกลุ่มมิจฉาชีพฉวยโอกาสหลอกลวงโดยการให้สินเชื่อผ่านแพลตฟอร์มออนไลน์
1.3 ภาวะทางสังคมอื่น ๆ เช่น (1) การเจ็บป่วยโดยรวมลดลงแต่ยังคงต้องเฝ้าระวังโรคมือ เท้า ปาก ในกลุ่มเด็กเล็ก เนื่องจากมีผู้ป่วยเพิ่มขึ้นต่อเนื่อง และต้องเฝ้าระวังผลกระทบด้านสุขภาพจิตของประชาชนจากโควิด-19 ที่ยืดเยื้อและรุนแรงมากขึ้น (2) การบริโภคเครื่องดื่มแอลกอฮอล์และบุหรี่ลดลงแต่ยังต้องเฝ้าระวังความรุนแรงในครอบครัวซึ่งมักมีเครื่องดื่มแอลกอฮอล์เป็นปัจจัยร่วมที่สําคัญ รวมทั้งปริมาณการสูบบุหรี่ต่อวันในกลุ่มแรงงานยังสูงซึ่งทําให้เกิดความเสี่ยงต่อการติดเชื้อโควิด-19 (3) คดีอาญารวมเพิ่มขึ้นจากคดียาเสพติดและคดีประทุษร้ายต่อทรัพย์ส่วนสถานการณ์การค้ามนุษย์ของประเทศไทยจากรายงานสถานการณ์การค้ามนุษย์ประจําปี ค.ศ. 2021 ถูกปรับลดให้อยู่ระดับ Tier 2 Watch List ประเทศที่ต้องถูกจับตามอง จึงควรเร่งติดตามการดําเนินการและกําหนดแนวทางการป้องกัน และ (4) การร้องเรียนผ่านสํานักงานคณะกรรมการคุ้มครองผู้บริโภคลดลง ส่วนการร้องเรียนผ่านสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเพิ่มมากขึ้น โดยส่วนใหญ่เป็นประเด็นการคิดค่าบริการจากข้อความ SMS และการคิดค่าบริการผิดพลาด
2. สถานการณ์ทางสังคมที่สําคัญ ได้แก่
2.1 การพัฒนาคนเพื่อเพิ่มขีดความสามารถในการแข่งขัน ผลการจัดอันดับความสามารถในการแข่งขัน (International Institute for Management Development: IMD) ปี 2564 ไทยถูกจัดอยู่ในอันดับที่ 28 จาก 64 เขตเศรษฐกิจทั่วโลก โดยปัจจัยด้านโครงสร้างพื้นฐานได้รับการจัดอันดับอยู่ในระดับต่ํา โดยเฉพาะด้านการศึกษาอยู่ในอันดับที่ 56 ดังนั้น หากต้องการเพิ่มขีดความสามารถในการแข่งขันจะต้องให้ความสําคัญในการเร่งพัฒนาคุณภาพคน โดยภาครัฐต้องให้ความสําคัญกับการเอื้อประโยชน์ต่อการพัฒนาทรัพยากรมนุษย์ทั้งการสร้างกลไกให้เกิดการเรียนรู้ การสร้างสภาพแวดล้อมและโครงสร้างพื้นฐานที่ช่วยให้คนทุกกลุ่มสามารถพัฒนาทักษะของตนได้ง่ายขึ้น รวมถึงการมีข้อมูลและกําหนดทิศทางการพัฒนาที่เหมาะสมสอดคล้องกับความถนัดและความต้องการของประเทศในอนาคต
2.2 Education Technology (EdTech): เครื่องมือสําคัญในการเปิดกว้างทางการศึกษา เป็นการนําเทคโนโลยีมาพัฒนาด้านการศึกษาเพื่อเพิ่มคุณภาพของเนื้อหาและการเรียนการสอน การแก้ปัญหาความเหลื่อมล้ําด้านการศึกษา รวมถึงการช่วยเพิ่มโอกาสให้เข้าถึงการเรียนรู้ในช่วงโควิด-19 ทั้งนี้ เพื่อสนับสนุนให้มีการใช้เทคโนโลยีทางการศึกษามากขึ้น จึงควรมีการพัฒนาโครงสร้างพื้นฐานอินเทอร์เน็ตให้มีความพร้อมและสามารถเข้าถึงได้อย่างเท่าเทียมในทุกพื้นที่ รวมทั้งระดับนโยบายต้องให้ความสําคัญกับการนํา EdTech มาใช้ในการศึกษาโดยเฉพาะการแก้ปัญหาความเหลื่อมล้ําทางการศึกษา และควรพัฒนารูปแบบเนื้อหาและเทคนิคของระบบเทคโนโลยีให้มีความสอดคล้องกับแต่ละพื้นที่
2.3 บทบาทสื่อกับบริบทสังคมไทย สื่อมีบทบาทอย่างมากในสังคมไทยและมีส่วนสําคัญในการกําหนดการรับรู้เหตุการณ์ให้แก่ประชาชนทั่วไป รวมทั้งการนําเสนอข่าว มีทั้งประเด็นเชิงบวกและเชิงลบต่อผู้ที่ตกเป็นข่าว ดังนั้น จึงจําเป็นต้องพิจารณาความเหมาะสมของบทบาทสื่อรูปแบบต่าง ๆ กับบริบทสังคมไทยที่ประชาชนจํานวนมากยังคงขาดความรู้เท่าทันสื่อ โดยเฉพาะสื่อออนไลน์ที่มีการส่งต่อข่าวปลอม (Fake News) ได้ง่าย และกระจายไปได้รวดเร็ว จึงต้องให้ความสําคัญกับการพัฒนาการรู้เท่าทันสื่อสารสนเทศและสื่อดิจิทัลแก่ประชาชน ทุกกลุ่มวัยต่อไป
3. บทความเรื่อง “ประเทศไทยกับความพร้อมของรูปแบบการทํางานที่บ้าน” ผลสํารวจของสวนดุสิตโพลเรื่อง “พฤติกรรมของคนไทยกับการทํางานที่บ้าน (Work From Home)” ในช่วงเดือนพฤษภาคม 2564 พบว่า คนไทยมีการทํางานที่บ้านร้อยละ 43 และทํางานทั้งที่บ้านและที่ทํางานร้อยละ 34 โดยมีข้อดี ได้แก่ ช่วยลดการแพร่ระบาดของโรค ประหยัดค่าเดินทาง และเป็นการให้ความร่วมมือกับภาครัฐ ส่วนข้อเสีย ได้แก่ มีค่าใช้จ่ายที่บ้านเพิ่มขึ้น อุปกรณ์เครื่องมือไม่สะดวก และการสื่อสาร/ติดต่อล่าช้า ในส่วนของผู้ประกอบการ มีการประเมินว่า ร้อยละ 20 ของบริษัทในปัจจุบันมีนโยบายให้พนักงานทํางานที่บ้าน ดังนั้น จึงควรเตรียมให้ไทยพร้อมรับกับรูปแบบการทํางานที่บ้าน ดังนี้ (1) การเตรียมความพร้อมขององค์กรสําหรับการทํางานรูปแบบใหม่ (2) การยกระดับความพร้อมด้านเทคโนโลยีสําหรับองค์กร และพัฒนาทักษะด้านดิจิทัลแก่พนักงาน (3) การพิจารณาให้การทํางานนอกสถานที่ทํางานเป็นนโยบายขององค์กร และ (4) การพิจารณาการปรับรูปแบบการทํางานสู่การทํางานที่บ้านให้เป็นส่วนหนึ่งของนโยบายการขับเคลื่อนเศรษฐกิจดิจิทัล โดยสนับสนุนการลงทุน/พัฒนาโครงสร้างพื้นฐานดิจิทัลให้มี ความเสถียรและครอบคลุม
13. เรื่อง สรุปผลการประชุมเพื่อสรุปผลและถอดบทเรียน (After Action Review: ARR) การป้องกันและแก้ไขปัญหาไฟป่า หมอกควัน และฝุ่นละออง ปี 2564
คณะรัฐมนตรีมีมติรับทราบตามที่กระทรวงทรัพยากรธรรมชาติและสิ่งแวดล้อม (ทส.) เสนอสรุปผลการประชุมเพื่อสรุปผลและถอดบทเรียน (After Action Review: ARR) การป้องกันและแก้ไขปัญหาไฟป่า หมอกควัน และฝุ่นละออง ปี 2564 [เป็นการดําเนินการตามมติคณะรัฐมนตรี (1 ตุลาคม 2562) เรื่อง แผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” ที่ให้ ทส. รวบรวมผลการดําเนินงานตามแผนฯ จากหน่วยงานที่เกี่ยวข้อง ปีละ 2 ครั้ง และรายงานต่อคณะรัฐมนตรีเพื่อทราบต่อไป] โดยมีรองนายกรัฐมนตรี (พลเอก ประวิตร วงษ์สุวรรณ) เป็นประธานการประชุมฯ เมื่อวันที่ 23 สิงหาคม 2564 ในรูปแบบการประชุมออนไลน์ มีสาระสําคัญสรุปได้ ดังนี้
1. ปัญหา สาเหตุ และสถานการณ์ปัญหาไฟป่า หมอกควัน และฝุ่นละออง ได้แก่ (1) ปัญหาและสาเหตุ มีความแตกต่างกันไปตามแต่ละพื้นที่ โดยพื้นที่กรุงเทพมหานครและปริมณฑลเกิดจากการจราจรและการเผาพื้นที่การเกษตร พื้นที่ภาคกลาง ภาคตะวันออกเฉียงเหนือและภาคตะวันตกเกิดจากการเผาพื้นที่การเกษตร ภาคใต้เกิดจากไฟไหม้ป่าพรุและหมอกควันข้ามแดนจากประเทศอินโดนีเซีย และภาคเหนือเกิดจากการลักลอบเผาป่าเพื่อหาของป่าและล่าสัตว์ การบุกรุกพื้นที่ป่า การเผาพื้นที่การเกษตรและหมอกควันข้ามแดนในประเทศอนุภูมิภาคแม่โขง (2) สถานการณ์ในภาพรวม ตั้งแต่วันที่ 1 มกราคม – 30 มิถุนายน 2564 พบว่า จํานวนจุดความร้อนภายในประเทศลดลงร้อยละ 50 เมื่อเทียบกับปี 2563 ในช่วงเวลาเดียวกัน ส่วนสถานการณ์ฝุ่นละอองขนาดไม่เกิน 2.5 ไมครอน (PM2.5) พบว่ามีค่าเกินเกณฑ์มาตรฐานในบางช่วงเวลาและบางจังหวัด เช่น กรุงเทพมหานคร เชียงใหม่ สระบุรี
2. ภาพรวมของการดําเนินงานในการป้องกันและแก้ไขปัญหาไฟป่า หมอกควันและฝุ่นละออง ในปี 2564 ได้มีการบูรณาการการทํางานร่วมกับทุกภาคส่วนผ่านกลไกคณะกรรมการสิ่งแวดล้อมแห่งชาติ ภายใต้แผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” และต่อยอดขยายผลผ่านแผนเฉพาะกิจเพื่อการแก้ไขปัญหามลพิษด้านฝุ่นละออง 12 ข้อ [คณะรัฐมนตรีมีมติ (23 พฤศจิกายน 2563) เห็นชอบแผนเฉพาะกิจฯ] ซึ่งได้มีการดําเนินการ เช่น (1) ผลักดันให้มีการบรรจุแผนการป้องกันและแก้ไขปัญหาไฟป่า หมอกควัน และฝุ่นละอองไว้ในแผนการป้องกันและบรรเทาสาธารณภัยแห่งชาติ (2) บูรณาการการทํางานกับหน่วยงานและภาคส่วนที่เกี่ยวข้องผ่านกลไกในหลายระดับ ทั้งในระดับชาติ โดยมีคณะกรรมการสิ่งแวดล้อมแห่งชาติร่วมกับ ทส. เป็นกลไกหลัก ระดับภาค โดยเฉพาะในพื้นที่ภาคเหนือมีการจัดตั้งกองบัญชาการควบคุมสถานการณ์ไฟป่าและหมอกควันภาคเหนือ กองทัพภาคที่ 3 ส่วนหน้า (บก.คฟป.ทภ.3 สน.) ขึ้นที่จังหวัดเชียงใหม่ และระดับจังหวัด ได้มีการจัดตั้งศูนย์อํานวยการป้องกันและแก้ไขปัญหาฝุ่นละอองระดับจังหวัด (3) ดําเนินงานด้านการสื่อสารประชาสัมพันธ์ ได้จัดตั้งศูนย์แก้ไขปัญหามลพิษทางอากาศเพื่อบูรณาการและสื่อสารข้อมูลอย่างถูกต้อง (4) ดําเนินงานด้านการลดมลพิษที่แหล่งกําเนิด โดยขอความร่วมมือผู้ประกอบการเพื่อลดกําลังการผลิตและควบคุมการระบายมลพิษทางอากาศ บังคับใช้กฎหมายอย่างเข้มงวดในการตรวจวัดและจับรถยนต์ที่ปล่อยควันดําเกินค่ามาตรฐาน รวมทั้งดําเนินนโยบายส่งเสริมการตัดอ้อยสด ลดอ้อยไฟไหม้ ส่งผลให้ในฤดูการผลิตปี 2563/2564 สามารถลดอ้อยไฟไหม้เหลือเพียงร้อยละ 26 (5) ดําเนินงานด้านการสร้างความร่วมมือกับภาคส่วนที่เกี่ยวข้อง เช่น การมีส่วนร่วมของชุมชนและภาคเอกชนในการดูแลป่าและเฝ้าระวังไฟป่า และ (6) ดําเนินงานด้านการดูแลสุขภาพประชาชน โดยจัดตั้งศูนย์ปฏิบัติการตอบโต้ภาวะฉุกเฉินด้านการแพทย์และสาธารณสุขและศูนย์แก้ไขปัญหามลพิษทางอากาศด้านผลกระทบต่อสุขภาพ
3. ปัญหา อุปสรรค และข้อจํากัดในการดําเนินงานที่ผ่านมา เช่น (1) ปัจจัยที่ควบคุมไม่ได้ที่เกิดจากสภาพภูมิประเทศและภูมิอากาศทําให้ผลกระทบจากแหล่งกําเนิดข้ามแดนไปยังพื้นที่ต่าง ๆ (2) ข้อจํากัดด้านกําลังพล อุปกรณ์เครื่องมือ และงบประมาณ โดยเฉพาะหน่วยงานในระดับท้องถิ่นหรือชุมชน และ (3) การถ่ายโอนภารกิจควบคุมไฟป่าให้กับองค์กรปกครองส่วนท้องถิ่นยังไม่เกิดผลในทางปฏิบัติ
4. ข้อเสนอแนะจากการสรุปผลและถอดบทเรียนในการดําเนินงาน เช่น (1) ใช้ระบบคาดการณ์ฝุ่นละอองเป็นเครื่องมือให้จังหวัดสั่งการ (2) จัดหาหรือสนับสนุนด้านอัตรากําลัง อุปกรณ์ เครื่องมือ ยานพาหนะ และงบประมาณให้ทุกหน่วยงานบูรณาการกําลังพลและทรัพยากร (3) ปฏิบัติการเชิงรุกเพิ่มการลงพื้นที่เพื่อควบคุมและลดฝุ่นละอองจากแหล่งกําเนิดต่าง ๆ (4) ทุกจังหวัดจัดทําแผนที่เสี่ยงต่อการเผาเพื่อลดและควบคุมการเผาในที่โล่งควบคู่ไปกับการลงพื้นที่ส่งเสริมการใช้ประโยชน์เศษวัสดุการเกษตรและลดการเผา ป้องกันการพัดพาฝุ่นละอองสู่จังหวัดข้างเคียง และ (5) จังหวัดต้องมีการวิเคราะห์ปัญหา สาเหตุ แหล่งกําเนิดหลักในพื้นที่เพื่อแก้ไขปัญหาและควบคุมแหล่งกําเนิดที่สอดคล้องกับบริบทในแต่ละจังหวัด พร้อมทั้งจัดทําแผนยกระดับมาตรการการดําเนินงาน และขอความร่วมมือประชาชนในการลดต้นเหตุของแหล่งกําเนิดในภาพรวม
5. รองนายกรัฐมนตรี (พลเอก ประวิตรฯ) ได้มอบนโยบายในการดําเนินงานปี 2565 โดยให้หน่วยงานที่เกี่ยวข้อง เช่น กระทรวงกลาโหม (กห.) กระทรวงการอุดมศึกษา วิทยาศาสตร์ วิจัยและนวัตกรรม (อว.) กระทรวงเกษตรและสหกรณ์ (กษ.) กระทรวงคมนาคม (คค.) กระทรวงดิจิทัลเพื่อเศรษฐกิจและสังคม (ดศ.) ทส. กระทรวงพลังงาน (พน.) กระทรวงมหาดไทย (มท.) กระทรวงสาธารณสุข (สธ.) กระทรวงอุตสาหกรรม (อก.) สํานักงานตํารวจแห่งชาติ (ตช.) ดําเนินการบนหลักการ “ขยายผล พัฒนา ขจัดปัญหา” เช่น
หน่วยงาน
การดําเนินการ
กห.
- สนับสนุนการดําเนินงานเพื่อลดและควบคุมแหล่งกําเนิดทั้งจากภายในประเทศและจากประเทศเพื่อนบ้าน โดยเฉพาะการเผาในที่โล่ง
อว.
- บูรณาการกับเครือข่ายมหาวิทยาลัย นักวิจัย และภาคส่วนต่าง ๆ ทําการวิจัย และประยุกต์ใช้เทคโนโลยีในการวิเคราะห์เชิงลึกเพื่อการแก้ปัญหาอย่างยั่งยืนและครบวงจร
กษ.
- เฝ้าระวัง ป้องปราม และประชาสัมพันธ์เชิงรุก เพื่อไม่ให้เกิดการเผาในพื้นที่เกษตรกรรม
- งดการสนับสนุนผลผลิตทางการเกษตรที่มาจากการบุกรุกป่าอย่างเด็ดขาด
คค., ตช.
- กํากับ ดูแล และบังคับใช้กฎหมายอย่างเข้มงวด โดยเฉพาะรถที่มีควันดํา ต้องสั่งห้ามไม่ให้มีการใช้งานจนกว่าจะนําไปปรับปรุง
ดศ.
- พัฒนาระบบคาดการณ์สภาวะอากาศที่มีผลต่อการสะสมของฝุ่นละอองล่วงหน้า 3-7 วัน เพื่อให้หน่วยงานควบคุม กํากับดูแลแหล่งกําเนิดอย่างเข้มงวดในช่วงที่สภาวะอากาศปิดไม่เอื้อต่อการกระจายตัว
ทส.
- ติดตามและกํากับการดําเนินงานให้เป็นไปตามแผนปฏิบัติการฯ และแผนเฉพาะกิจฯ อย่างเคร่งครัดและต่อเนื่อง
- ประยุกต์ใช้แอปพลิเคชันบริหารจัดการการเผา
- ขับเคลื่อนการป้องกันและแก้ไขปัญหาหมอกควันข้ามแดน ตามกลไกอาเซียนให้เป็นรูปธรรม
พน.
- สนับสนุนการใช้เชื้อเพลิงสะอาดและเชื้อเพลิงทางเลือกในภาคอุตสาหกรรมและคมนาคมขนส่งอย่างจริงจัง โดยมีการกําหนดเป้าหมายและแผนงานที่ชัดเจน
มท.
- ให้ผู้ว่าราชการจังหวัดยกระดับ Single Command ในการติดตามสถานการณ์และบูรณาการสั่งการป้องกันและแก้ไขปัญหาในจังหวัดอย่างเคร่งครัด
- วางแผน จัดกําลังพล อุปกรณ์เครื่องมือ และงบประมาณ ให้เพียงพอต่อการปฏิบัติงาน
สธ.
- ยกระดับการเฝ้าระวัง แจ้งเตือนความเสี่ยง ดูแลสุขภาพ และรักษาการป่วยของประชาชนอย่างมีประสิทธิภาพและทันต่อสถานการณ์
อก.
- ตรวจกํากับดูแลโรงงานอุตสาหกรรมอย่างเข้มงวดไม่ให้ระบายสารพิษออกสู่บรรยากาศ
- ขอความร่วมมือชะลอหรือลดกําลังการผลิตในช่วงฝุ่นละอองสูง
- ส่งเสริม “การตัดอ้อยสด ลดอ้อยไฟไหม้”
ทุกหน่วย
- ดําเนินการตามแผนปฏิบัติการฯ อย่างเคร่งครัดและให้ยกระดับการดําเนินงานให้เข้มงวดในช่วงวิกฤตโดยให้ถือว่าเป็นเรื่องสําคัญ
- สร้างความเป็นเอกภาพของข้อมูลและการดําเนินงานเพื่อการสั่งการที่ถูกต้อง และลดความตื่นตระหนกของประชาชนโดยเฉพาะกลุ่มเสี่ยง
- ให้ประชาชนเข้ามามีส่วนร่วมในการดําเนินงานทุกขั้นตอนเพื่อนํามาซึ่งความเข้าใจและความร่วมมือในการป้องกันและแก้ไขปัญหา
14. เรื่อง รายงานประจําปี 2563 ของกองทุนการออมแห่งชาติ
คณะรัฐมนตรีมีมติรับทราบตามที่กระทรวงการคลัง (กค.) เสนอรายงานประจําปี 2563 ของกองทุนการออมแห่งชาติ (กอช.) ซึ่งสํานักงานการตรวจเงินแผ่นดิน (สตง.) ได้ตรวจสอบรับรองแล้ว
สาระสําคัญของรายงานฯ
1. ผลการดําเนินงานของ กอช. ประจําปี 2563 สรุปสาระสําคัญ ดังนี้
การดําเนินงานตามแผนยุทธศาสตร์
ผลการดําเนินงาน
สรุปสาระสําคัญ
1. ยุทธศาสตร์ที่ 1 เพิ่มจํานวนสมาชิกอย่างทั่วถึง และส่งเสริมการออมอย่างต่อเนื่อง
ในปี 2563 กอช. มีเป้าหมายในการเพิ่มจํานวนสมาชิกเป็น 2.5 ล้านคน โดยร่วมมือกับหน่วยงานทั้งภาครัฐ รัฐวิสาหกิจ และภาคเอกชน ในการกระตุ้นให้เกิดการส่งเสริมการออมให้กับประซาชนทุกกลุ่ม และประชาสัมพันธ์ข้อมูลข่าวสารให้เข้าถึงประชาชนอย่างทั่วถึง เพื่อให้ประชาชนตระหนักถึงความสําคัญของการออม ทั้งนี้ ในปี 2563 กอช. มีสมาชิกสะสม 2.396 ล้านคน ซึ่งต่ํากว่าเป้าหมายที่กําหนด
2. ยุทธศาสตร์ที่ 2 มุ่งบริหารเงินลงทุนและสร้างสรรค์ผลิตภัณฑ์ที่เป็นเลิศ
กอช. มีเป้าหมายหลักของการลงทุนที่เน้นความมั่นคงของเงินลงทุนในระยะยาวและได้รับผลตอบแทนไม่น้อยกว่าอัตราผลตอบแทนที่กฎหมายประกาศกําหนด แนวทางการบริหารการลงทุนเป็นไปตามพระราชบัญญัติกองทุนการออมแห่งชาติ พ.ศ. 2554 และกฎกระทรวงการจัดการเงินของกองทุนการออมแห่งชาติ พ.ศ. 2558 ทั้งนี้ ณ วันที่ 31 ธันวาคม 2563 กอช. มีเงินกองทุนในส่วนของเงินสะสมและเงินสมทบของสมาชิกจํานวน 7,933 ล้านบาท โดยมีการลงทุนในหลักทรัพย์ที่มีความมั่นคงสูง คิดเป็นร้อยละ 99.99 ของเงินกองทุน และมีอัตราผลตอบแทนจากการลงทุนสุทธิที่ร้อยละ 2.48 ต่อปี นอกจากนี้ กอช. ได้มีการเพิ่มประสิทธิภาพในการให้บริการสมาชิกและประชาชนทั่วไปผ่านระบบศูนย์บริการสมาชิกสัมพันธ์ (Call Center) และมีการให้ข้อมูลและตอบข้อซักถามผ่านสื่อโซเชียลมีเดีย
3. ยุทธศาสตร์ที่ 3 ถ่ายทอดค่านิยมสังคมการออมด้วยภาพลักษณ์ที่ดีตามหลักธรรมาภิบาล
ปี 2563 กอช. ตั้งเป้าหมายในการประชาสัมพันธ์สร้างการรับรู้ให้แก่ประชาชนในวงกว้างโดยมีการพัฒนาสื่อประชาสัมพันธ์ให้ครอบคลุมกลุ่มเป้าหมายในหลายรูปแบบ เช่น ช่องทางออนไลน์ผ่านบุคคลที่มีชื่อเสียงในสังคม (Brand Ambassador) และการ์ตูนสัญลักษณ์ (Mascot) เป็นต้น รวมทั้งให้ความสําคัญกับการจัดทําสื่อสนับสนุนการดําเนินงานร่วมกัน
4. ยุทธศาสตร์ที่ 4 มุ่งพัฒนาประสิทธิภาพการดําเนินงานภายในองค์กรอย่างต่อเนื่อง (Smart Organization)
กอช. ได้มีการพัฒนาประสิทธิภาพการดําเนินงานภายในองค์กรอย่างต่อเนื่องเพื่อยกระดับขีดความสามารถการบริหารจัดการองค์กร การพัฒนาทรัพยากรบุคคลเพื่อสร้างคุณค่าขององค์กร เสริมสร้างบุคลากรที่มีคุณภาพ และมีธรรมาภิบาล โดยได้ปรับปรุงโครงสร้างองค์กรของ กอช. และในปี 2563 จัดให้มีกิจกรรมการแลกเปลี่ยนเรียนรู้ รวมทั้งมีนโยบายให้บุคลากรทุกคนเข้ารับการฝึกอบรมในหลักสูตร Happy Money เพื่อให้ได้รับความรู้ความเข้าใจในด้านการวางแผนการเงิน
2. รายงานของผู้สอบบัญชีและงบการเงินปี 2563 สิ้นสุด ณ วันที่ 31 ธันวาคม 2563 ซึ่งผู้สอบบัญชีที่ สตง. ให้ความเห็นชอบได้ตรวจสอบรับรองแล้ว โดยเห็นว่างบการเงินของ กอช. ดังกล่าวมีความถูกต้องตามที่ควรในสาระสําคัญตามมาตรฐานการรายงานทางการเงิน ดังนี้
หน่วย : ล้านบาท
รายการ
ณ วันที่ 31 ธันวาคม 2563
ณ วันที่ 31 ธันวาคม 2562
รวมสินทรัพย์
8,804.27
6,930.56
รวมหนี้สิน
79.95
73.16
สินทรัพย์สุทธิ
8,724.32
6,857.31
รวมรายได้
129.72
107.89
รวมค่าใช้จ่าย
191.84
186.36
รายได้สูง(ต่ํา)กว่าค่าใช้จ่าย
(62.12)
(78.47)
ณ วันที่ 31 ธันวาคม 2563 กอช. มีสินทรัพย์รวมจํานวน 8,804.27 ล้านบาท เพิ่มขึ้นร้อยละ 27.04 เมื่อเทียบกับปีที่ผ่านมา และมีสินทรัพย์สุทธิจํานวน 8,724.32 ล้านบาท โดยในปี 2563 มีรายได้จํานวน 129.72 ล้านบาท ค่าใช้จ่ายจํานวน 191.84 ล้านบาท ทําให้มีผลขาดทุนจากการดําเนินงานจํานวน 62.12 ล้านบาท ทั้งนี้ กอช. มีกําไรสุทธิจากการจําหน่ายเงินลงทุนจํานวน 5.9 ล้านบาท และกําไรสุทธิจากเครื่องมือทางการเงินที่วัดมูลค่าด้วยมูลค่ายุติธรรมจํานวน 58.25 ล้านบาท
3. แผนการดําเนินงานในปี 2564 และประมาณการรายรับที่ขอจัดสรรจากรัฐบาลสําหรับปี 2565 - 2567 ซึ่ง กอช. จะดําเนินงานตามแผนยุทธศาสตร์ของ กอช. ปี 2562 - 2565 อย่างต่อเนื่อง ภายใต้กรอบวงเงินประมาณ 605.7869 ล้านบาท โดยมุ่งเน้นการเพิ่มจํานวนสมาชิกอย่างทั่วถึงและส่งเสริมการออมอย่างต่อเนื่อง การเสริมสร้างวินัยการออมให้กับกลุ่มนักเรียนและนักศึกษา การสร้างและพัฒนาศักยภาพตัวแทน กอช. ในระดับพื้นที่ การจัดหาสวัสดิการให้กับสมาชิก กอช. และการกระตุ้นให้เกิดการออมอย่างต่อเนื่อง ทั้งนี้ กอช. วางกรอบวงเงินงบประมาณตามแผนยุทธศาสตร์ไว้ 3 ปี ดังนี้
ปี
กรอบวงเงินงบประมาณ (ล้านบาท)
เป้าหมายสมาชิก (ล้านคน)